hotchpotch/miracl-hf-unified huggingface dataset:
คีรา กราซี
คีรา กราซี กิมาเร () เกิดวันที่ 29 พฤษภาคม ค.ศ. 1985 เป็นนักกีฬาบราซิลเลียนยิวยิตสูชาวบราซิลและแชมป์โลกแกรปปลิง
เธอเป็นหนึ่งในผู้หญิงเพียงไม่กี่คนของตระกูลกราซี (หรือที่รู้จักกันในชื่อ ตระกูลเกรซี่) ที่ได้รับสายดำในบราซิลเลียนยิวยิตสู และเธอเป็นผู้หญิงคนแรกของตะกูลกราซีที่เข้าแข่งขันในกีฬาดังกล่าว เป็นระยะเวลาหลายปีที่เธอใช้เวลาทั้งหมดอยู่ในสหรัฐอเมริกา ที่ซึ่งเธอได้เข้าร่วมกับสถาบันเรนโซ กราซี ในนิวยอร์ก กับสถาบันกราซี บาร์รา ในเลคฟอร์เรสท์ รัฐแคลิฟอร์เนีย ในค.ศ. 2009 เธอเดินทางสู่ประเทศบราซิลบ้านเกิดของเธอ อย่างไรก็ตาม เธอยังคงเก็บรักษากรีนการ์ดสหรัฐ และต้องใช้เวลาอย่างน้อย 6 เดือนในการอาศัยอยู่ในสหรัฐอเมริกา
เธอยังมีส่วนเกี่ยวข้องกับสำนักกราซี บาร์รา ในริโอเดอจาเนโร เธอเข้าแข่งขันในทัวร์นาเมนท์ครั้งที่หกของคุโนะอิชิ, ในประเภทหญิงของรายการซาสึเกะ (หรือนินจาวอริเออร์) ปัจจุบัน คีรา กำลังฝึกฝนเพื่อเตรียมเปิดตัวในการต่อสู้แบบผสม นอกจากนี้ เธอยังฝึกยูโดและมวยปล้ำสำหรับการแข่งบราซิลเลียนยิวยิตสู
ใน ค.ศ. 2010 คีรา ได้เริ่มการแข่งขันที่จัดตั้งขึ้นใหม่ชื่อกราซีอีลิททีม ซึ่งเป็นทีมแข่งขันบราซิลเลียนยิวยิตสู ซึ่งประกอบไปด้วยผู้ร่วมแข่งขันจากสำนักที่เกี่ยวข้องอย่าง ริลเลียน กราซี, เรนโซ กราซี, ราล์ฟ กราซี, ซีซาร์ กราซี และไรอัน กราซี
คีรา กำลังฝึกฝนเพื่อเตรียมเปิดตัวในการแข่งขันศิลปะการต่อสู้แบบผสมเป็นครั้งแรกใน ค.ศ. 2011 และตั้งแต่เดือนมกราคม ค.ศ. 2010 เธอได้ทำการฝึกมวยสากล ที่โรงยิมโนบรีอาร์ทรี ในพื้นที่มอโฮโดคันทากาโล ที่ริโอเดอจาเนโร ภายใต้การสั่งสอนโดยโค้ชมวยชื่อ กาวดิว โกเอโล เพื่อเสริมทักษะการต่อสู้ของเธอ
ใน ค.ศ. 2010 คีรา พร้อมกับสมาชิกในครอบครัว ซึ่งได้แก่ ริลเลี่ยน, โฮเลส, โรเจอร์, อิกอร์ และเกรกอร์ ต่างได้เริ่มโครงการ "บราซิลเลี่ยนยูยิสสูแอดเวนเจอร์แคมป์" โดยวัตุประสงค์ของค่ายนี้คือการฝึกอบรมบราซิลเลียนยิวยิตสู กับการออกทัวร์สู่ประเทศต่าง ๆ
คีรา มีน้อง 4 คน รวมถึง ฟลาเวีย กราซี ซึ่งเป็นแม่ของเธอ, ฟลาเวีย กราซี กับบรรดาลุงของเธอ ซึ่งได้แก่ ชาร์ลส์ กราซี, ราล์ฟ กราซี, เรนโซ กราซี, ไรอัน กราซี (เสียชีวิตแล้ว) ล้วนฝึกวิชาบราซิลเลียนยิวยิตสูทั้งสิ้น และเธอยังเป็นหลานสาวที่ดีคนหนึ่งของคาร์ลอส กราซี
มิตซูโยะ "เคาท์โคมา" มาเอดะ → เซอร์คาร์ลอส กราซี → ร็อบสัน กราซี → ฟลาเวีย กราซี → คีรา กราซี
แมนเชสเตอร์เมโทรลิงก์
เมโทรลิงก์ () หรือรู้จักในชื่อ แมนเชสเตอร์เมโทรลิงก์ () เป็นระบบรถไฟฟ้าขนาดเบาในเกรเตอร์แมนเชสเตอร์ มี 4 เส้นทางเดินรถ ครอบคลุมจากใจกลางเมืองแมนเชสเตอร์มายัง เบอรี, อัลทริแชม, เอกเคิลส์ และชอร์ลตัน-คัม-ฮาร์ดี มีเจ้าของคือทรานสปอร์ตฟอร์เกรเตอร์แมนเชสเตอร์ (TfGM) และดำเนินงานภายใต้สัญญาโดยอาร์เอทีพีกรุป (RATP Group)
โน มอร์ เบลท์ส
"โนมอร์เบลท์ส" () สังกัดค่ายเพลงไทยนอกกระแส ก่อตั้งเมื่อปี พ.ศ. 2545 และมีผลงานอย่างต่อเนื่องมาจนถึงปัจจุบัน มีศิลปินในสังกัดอย่าง Sleeper 1, Portrait, Morningsurfers, นรเทพ มาแสง, Moon, Soundlanding, Jin-Kuma, Last Minute ฯลฯ นอกจากนี้ยังเป็นโปรดักชั่นเฮ้าส์รับทำเพลงประกอบรายการโทรทัศน์ และภาพยนตร์ต่างๆ อาทิ รายการ เนวิเกเตอร์, ภาพยนตร์เรื่อง รักจัดหนัก เป็นต้น
ฟาบีอู กูเองเตรา
ฟาบีอู อาลีชังดรี ดา ซิลวา กูเองเตรา () เกิดเมื่อวันที่ 11 มีนาคม ค.ศ. 1988 เป็นนักฟุตบอลชาวโปรตุเกส
เล่นให้กับสโมสรฟุตบอลเรอัลมาดริดในสเปน และฟุตบอลทีมชาติโปรตุเกส เขามักเล่นในตำแหน่งแบ็กซ้าย และสามารถเล่นในตำแหน่งปีกซ้าย ในบางครั้งเล่นในตำแหน่งกองกลางตัวกลางด้วย
โคลิน เบลล์
โคลิน เบลล์ () เกิดเมื่อวันที่ 26 กุมภาพันธ์ ค.ศ. 1946 เป็นอดีตนักฟุตบอลชาวอังกฤษ ที่เกิดที่มณฑลเดอรัม ประเทศอังกฤษ เป็นที่รู้จักอย่างกว้างขวางในฐานะนักฟุตบอลทีมสโมสรฟุตบอลแมนเชสเตอร์ซิตี เขาเป็นส่วนหนึ่งในสามของทีมที่มีชื่อเสียงในช่วงปลายคริสต์ทศวรรษ 1960 และต้น 1970 ร่วมกับแฟรนซิส ลี และ ไมก์ ซัมเมอร์บี
สโมสรฟุตบอลบาร์นสลีย์
สโมสรฟุตบอลบาร์นสลีย์ () เป็นสโมสรฟุตบอลอาชีพอังกฤษ ตั้งอยู่ที่เมืองบาร์นสลีย์ ในเซาท์ยอร์กเชอร์ ก่อตั้งในปี ค.ศ. 1887 ในชื่อ บาร์นสลีย์เซนต์ปีเตอส์ (Barnsley St. Peter's) สีของสโมสรคือสีแดงและขาว มีสนามกีฬาเหย้าที่ใช้มาตั้งแต่ปี ค.ศ. 1888 ที่ชื่อโอกเวลล์
สไปซีดิสก์
สไปซี่ ดิสก์  () เป็น ค่ายเพลง ในประเทศไทยก่อตั้งขึ้นในปี พ.ศ. 2547 โดยมี พิชัย จิราธิวัฒน์ เป็นผู้บริหารค่าย
เอาสต์วอเกออี
เอาสต์วอเกออี () เป็นเกาะทางตะวันออกเฉียงเหนือสุด ของหมู่เกาะโลโฟเตน ตั้งอยู่นอกฝั่งตะวันตกเฉียงเหนือของประเทศนอร์เวย์ มีพื้นที่ 526.7 กม² มีความยาว 40 จากทิศตะวันออก-ตะวันตก และกว้าง 30 กม. จากทิศเหนือ-ใต้
บัลดิเบีย
บัลดิเบีย () เป็นเมืองทางตอนใต้ของประเทศชิลี เป็นเมืองหลวงของแคว้นโลสริโอส เมืองตั้งชื่อตามผู้ก่อตั้ง เปโดร เด บัลดิเบีย และตั้งอยู่ริมฝั่งแม่น้ำกาเย-กาเย, แม่น้ำบัลดิเบีย และแม่น้ำเกา-เกา เมืองมีประชากร 140,559 คน โดยมี 127,750 คนอาศัยอยู่ในเขตเมือง จากการสำรวจประชากรในปี ค.ศ. 2002 เศรษฐกิจของเมืองได้แก่ การท่องเที่ยว ผลิตไม้แปรรูป ทำเยื่อกระดาษ การป่าไม้ โลหกรรม และผลิตภัณฑ์เบียร์
เมืองบัลดิเบียและเกาะชิโลเอ เคยเป็นส่วนที่อยู่ใต้สุดของอาณาจักรสเปน และตั้งแต่ปี ค.ศ. 1645 ถึง ค.ศ. 1740 อยู่ภายใต้การปกครองของเขตอุปราชแห่งเปรู ในช่วงครึ่งหลังของศตวรรษที่ 19 ชาวเยอรมันอพยพเข้ามาตั้งถิ่นฐานเป็นจำนวนมาก ใน ค.ศ. 1960 เมืองได้รับภัยรุนแรงจากการเกิดแผ่นดินไหว 9.5 มาตราขนาดโมเมนต์ มีความรุนแรงมากที่สุดเท่าที่เคยบันทึกมา
วิทยาน้อย สิงห์ยอดฟ้า
วิทยาน้อย สิงห์ยอดฟ้า หรือนายสุรศักด์ แซ่ห่าน นักมวยสากลชาวไทย เกิดเมื่อ พ.ศ. 2489 ที่ ธนบุรี
วิทยาน้อยเรียนจบชั้น มศ. 3 จากโรงเรียนอำนวยศิลป์ หลังจากเรียนจบได้ไปหัดชกมวยไทยกับสมปอง วงษ์สิทธิโชค และตั้งแชเล้ง พงษ์สิงห์ ขึ้นชกครั้งแรกชนะน็อค ดาวน้อย สิงห์ทอผ้า ยก 2 จากนั้นตระเวนชกตามต่างจังหวัดจนมีชื่อเสียง จึงขึ้นชกที่เวทีลุมพินี ชนะคะแนนพรแก้ว ลูกตากสิน และได้ไปชกที่เวทีราชดำเนินแพ้แตก ศักดิ์นรินทร์ จีระพันธุ์ ยก แรก จากนั้นจึงหันมาชกมวยสากล ชกครั้งแรก ชนะคะแนน ฤทธิ์โรจน์ เลิศฤทธิ์ ต่อมาชนะน็อคบำเหน็จ สิงห์เชื้อเพลิง ยก 4 ได้เข้าอับดับมวยสากลของเวทีราชดำเนิน และได้ครองแชมป์มวยสากลรุ่นฟลายเวทของเวทีลุมพินีเมื่อชกชนะชายธง สิงห์เชื้อเพลิง ต่อมาชนะคะแนนสมฤกษ์ ร.ส.พ. ได้ครองแชมป์มวยสากลรุ่นฟลายเวทเวทีราชดำเนิน ก่อนจะเสียแชมป์ให้ศักดิ์หน่อย ศ.โกสุมภ์ ต่อมาชกชนะสึโยะชิ นะกะมุระ รองแชมป์โลกชาวญี่ปุ่นเมื่อ 10 กันยายน พ.ศ. 2508 จึงได้เป็นรองแชมป์โลก แต่ต่อมาชกแพ้ติดต่อกันหลายครั้ง จึงหลุดจากอันดับโลก จนแพ้น็อกเวนิส บ.ข.ส. ยก 2 จึงแขวนนวมไปเมื่อ 17 มกราคม พ.ศ. 2513 ปัจจุบันวิทยาน้อยประกอบอาชีพค้าขายในกรุงเทพฯ
ความตกลงป้องกันและปราบปรามการค้าสิ่งปลอม
ความตกลงป้องกันและปราบปรามการค้าสิ่งปลอม () หรือเรียกโดยย่อว่า แอกตา (ACTA) เป็นความตกลงพหุภาคีอันมีวัตถุประสงค์เพื่อสถาปนามาตรฐานสากลสำหรับบังคับใช้สิทธิในทรัพย์สินทางปัญญา และมุ่งหวังจะสร้างกรอบกฎหมายระหว่างประเทศสำหรับขจัดสินค้าปลอม ยาเทียม และการละเมิดลิขสิทธิ์บนโลกออนไลน์ กับทั้งจะมีผลเป็นการสร้างองค์กรควบคุมองค์กรใหม่นอกเหนือไปจากที่มีอยู่แล้วคือองค์การค้าโลก องค์การทรัพย์สินทางปัญญาโลก และสหประชาชาติ
วันที่ 1 ตุลาคม 2554 ประเทศออสเตรเลีย ประเทศแคนาดา ประเทศญี่ปุ่น ประเทศโมร็อกโก ประเทศนิวซีแลนด์ ประเทศสิงคโปร์ ประเทศเกาหลีใต้ และสหรัฐอเมริกาลงนามในความตกลงนี้ ครั้นเดือนมกราคม 2555 สหภาพยุโรปและรัฐสมาชิกอีกยี่สิบสองรายพร้อมใจกันลงนามตามลำดับ ยังให้มีผู้ลงนามแล้วสามสิบเอ็ดราย สนธิสัญญานี้จะมีผลใช้บังคับเมื่อมีผู้ลงนามให้สัตยาบันแล้วเป็นจำนวนหกราย
ประเทศทั้งหลายทั้งที่สนับสนุนความตกลงนี้ก็ดี และที่กำลังเจรจาอยู่ก็ดี เชิดชูความตกลงว่าเป็น การตอบโต้ "การค้าสิ่งปลอมและการละเมิดงานที่ได้รับความคุ้มครองลิขสิทธิ์อันทวีอัตราขึ้นทั่วทุกหัวระแหง" ขณะที่เหล่าผู้ต่อต้านว่า สนธิสัญญาดังกล่าวเป็นปฏิปักษ์อย่างร้ายแรงต่อสิทธิพลเมืองและสิทธิทางดิจิทัลขั้นพื้นฐาน อันรวมถึงสิทธิในการแสดงออกและความเป็นส่วนตัวในการคมนาคม
หู จินเฉวียน
หู จินเฉวียน (จีนตัวย่อ: 胡金铨, จีนตัวเต็ม: 胡金銓, พินอิน: Hú Jīnquán) หรือที่รู้จักกันดีในชื่อภาษาอังกฤษว่า คิง ฮู (King Hu) เป็นอดีตผู้กำกับภาพยนตร์ชาวจีนที่มีชื่อเสียงในอดีต ได้รับการยกย่องให้เป็น "ปรมาจารย์ภาพยนตร์กำลังภายใน" หรือ "ราชาแห่งภาพยนตร์กำลังภายใน" เช่นเดียวกับ จางเชอะ
หู จินเฉวียน เกิดเมื่อวันที่ 29 เมษายน ค.ศ. 1932 ที่กรุงปักกิ่ง ประเทศจีน จบการศึกษาวิชาศิลปะที่นั่น จากนั้นในปี ค.ศ. 1949 จึงได้อพยพมาอาศัยอยู่ยังฮ่องกง ที่ฮ่องกง หู จิน เฉวียนได้เข้าทำงานที่บริษัท ชอว์ บราเดอรส์ ในตำแหน่งผู้ช่วยผู้กำกับ, ผู้กำกับฝ่ายศิลป์, ผู้เขียนบท
จนกระทั่งในปี ค.ศ. 1966 ได้มีโอกาสกำกับภาพยนตร์เป็นเรื่องแรก คือ "Come Drink with Me" ภาพยนตร์ประสบความสำเร็จเป็นอย่างมาก และยังได้ถือเป็นการแจ้งเกิดของนักแสดงหญิงหน้าใหม่ ที่ต่อมาเธอจะกลายมาเป็นราชินีภาพยนตร์กำลังภายใน คือ เจิ้ง เพ่ยเพ่ย ในเวลาต่อมา
ต่อมาในปี ค.ศ. 1971 หู จินเฉวียนยังได้กำกับภาพยนตร์อีกเรื่อง คือ "A Touch of Zen" ซึ่งนับได้ว่าเป็นภาพยนตร์กำลังภายในเรื่องแรกที่ได้มีโอกาสเผยแพร่ไปในระดับนานาชาติ คือ ได้มีชื่อเข้าชิงรางวัลปาล์มทองคำ ในเทศกาลภาพยนตร์เมืองคานส์ ในปี ค.ศ. 1975 และถือเป็นต้นแบบให้กับ หลี่ อัน ผู้กำกับฯในรุ่นต่อมาอีกหลายสิบปี สร้างเป็นภาพยนตร์กำลังภายในเรื่องใหม่ คือ "Crouching Tiger, Hidden Dragon" ในปี ค.ศ. 2000 ซึ่งโด่งดังและประสบความสำเร็จเป็นอย่างมาก
ในทศวรรษที่ 90 หู จินเฉวียนยังคงมีผลงานอีกต่อไป ได้แก่ "The Swordman" ในปี ค.ศ. 1990 และ"Painted Skin" ในปี ค.ศ. 1993 ซึ่งประสบความสำเร็จเป็นอย่างดีทั้งสองเรื่อง
หู จินเฉวียน ได้รับรางวัลม้าทองคำ ไลฟ์ไทม์แอคชีเมนต์ ในปี ค.ศ. 1997 เพื่อเป็นเกียรติแก่ผลงานที่มีมาทั้งชีวิต และเสียชีวิตเมื่อวันที่ 14 มกราคม ปีเดียวกัน ที่กรุงไทเป ประเทศไต้หวัน
จระเข้แคระ
จระเข้แคระ (; ) เป็นจระเข้ที่พบในทวีปแอฟริกา และเป็นชนิดของจระเข้ที่เล็กที่สุดในโลก ปัจจุบันจากการสุ่มตัวอย่างตรวจพบถึงการระบุประชากรที่แตกต่างกันสามกลุ่มพันธุกรรม ซึ่งการค้นพบนี้อาจยกชนิดย่อยขึ้นเป็นชนิด
จระเข้แคระเมื่อโตเต็มที่ยาวประมาณ 1.5 เมตร (5 ฟุต) ยาวสุดเท่าที่มีการบันทึกไว้คือ 1.9 เมตร (6.2 ฟุต) จระเข้โตเต็มวัยมีสีดำ ท้องเหลืองมีแต้มสีดำ จระเข้วัยอ่อนมีขีดสีน้ำตาลอ่อนบนลำตัวและหาง และลวดลายสีเหลืองบนหัว
เนื่องจากมีขนาดเล็กจึงมีความเสี่ยงในการล่า จระเข้ชนิดนี้จึงมีเกล็ดเป็นเกราะหนาบริเวณคอ หลัง และหาง และยังมีผิวหนังแข็งเป็นเกล็ด ที่ท้องและใต้ลำคอ
จระเข้แคระมีจมูกทื่อสั้น กว้าง คล้ายกับเคแมนแคระคูเวียร์ อาจเป็นเพราะอยู่ในสิ่งแวดล้อมที่คล้ายกัน ชุดฟันประกอบด้วยฟันส่วนหน้าของกระดูกขากรรไกรบน 4 ซี่ ฟัน 12 ถึง 13 ซี่บนขากรรไกรบน และฟัน 14 ถึง 15 ซี่บนกระดูกเดนทารี (Dentary)
"O.t. tetraspis" มีสีสว่างกว่า มีจุดมากกว่า จมูกไม่เชิดขึ้น และมีเกราะลำตัวมากกว่า "O.t. osborni"
จระเข้แคระมีการกระจายพันธุ์ในที่ลุ่มเขตร้อนของพื้นกึ่งซาฮารา ของแอฟริกาตะวันตกทางภาคตะวันตกของแอฟริกากลาง ซึ่งมีการกระจายพันธุ์ได้ซ้อนทับกับจระเข้ปากแหลมทางตะวันตกไกลถึงประเทศเซเนกัล ทางตะวันออกไกลถึงสาธารณรัฐแอฟริกากลาง และทางใต้ถึงประเทศแองโกลา ชนิดย่อย "O. t. tetraspis" ส่วนมากพบในทางตะวันตกของแหล่งการกระจายพันธุ์ ขณะที่ "O. t. osborni" พบในป่าฝนของสาธารณรัฐประชาธิปไตยคองโกเท่านั้น
จระเข้แคระอาศัยอยู่ในบ่อน้ำตามหนองบึง และพบตามแม่น้ำในป่าฝนบ้างเล็กน้อย มีบึนทึกว่าพบที่บ่อน้ำในทุ่งหญ้าสะวันนา ซึ่งมันจะขุดโพรงเพื่ออาศัยระหว่างฤดูแล้ง
ทรายเดือด
ทรายเดือด หรือ แผ่นดินเหลว (liquefaction) กล่าวถึงปรากฏการณ์ที่ดินมีสภาพคล้ายกับของเหลว เนื่องจากสูญเสียกำลัง และความแข็งแรงในด้านความเค้น โดยปรากฏการณ์นี้มักเกิดขึ้นในระหว่างที่เกิดแผ่นดินไหว
ในด้านกลศาสตร์ของดิน คำว่า "liquefied" ได้ถูกใช้ครั้งแรกโดย เฮเซิน อ้างอิงถึงเหตุการณ์เขื่อนถล่มในปี พ.ศ. 2461 ที่รัฐแคลิฟอร์เนีย
ดิแอลไลแอนซ์ (มวยปล้ำอาชีพ)
เดอะ แอไลแอนซ์ หรือที่รู้จักกันดีในนามของ ทีม ดับเบิลยูซีดับเบิลยู/อีซีดับเบิลยู เป็นกลุ่มนักมวยปล้ำที่เป็นอดีตนักมวยปล้ำอาชีพของ ดับเบิลยูซีดับเบิลยู และ อีซีดับเบิลยู เข้ามาปล้ำในสมาคม เวิลด์เรสต์ลิงเฟดดิเรชั่น กลุ่มนี้เกิดขึ้นหลังจากที่สมาคมมวยปล้ำอาชีพ เวิลด์แชมเปี้ยนชิพเรสต์ลิง และ เอ็กซ์ตรีม แชมเปี้ยนชิพ เรสต์ลิง ล้มสลายลงในช่วง เดือนมีนาคม - เมษายน ค.ศ. 2001
ไอไลฟ์
ไอไลฟ์ (ILife) เป็นชุดซอฟต์แวร์ที่ผลิตโดยบริษัทแอปเปิล ซึ่งไว้ใช้ร่วมกับระบบปฏิบัติการแมคโอเอส โดยเป็นชุดซอฟต์แวร์สำหรับจัดการ แก้ไข รวมถึงเผยแพร่ภาพถ่าย ภาพยนตร์ และเพลง โดยโปรแกรมในชุดประกอบด้วย 5 โปรแกรม ได้แก่ ไอโฟโต้ ไอมูฟวี่ ไอดีวีดี การาจแบนด์ และไอเว็บ
เดิมแอปเปิลวางจำหน่ายชุดซอฟต์แวร์ไอไลฟ์ในรูปแบบดีวีดี และจะติดตั้งมาพร้อมกับแมคที่วางจำหน่ายทุกเครื่อง แต่ต่อมาได้มีการเปิดตัวแมคแอพสโตร์ขึ้น จึงยกเลิกการวางจำหน่ายในรูปแบบดีวีดีและเปลี่ยนไปวางจำหน่ายบนแมคแอพสโตร์แทน โดยปัจจุบันผู้ใช้สามารถดาวน์โหลดไอมูฟวี่และการาจแบนด์ได้ฟรีจากแมคแอพสโตร์ และไอโฟโต้ถูกเปลี่ยนเป็นแอพรูปภาพและถูกติดตั้งมาพร้อมกับแมคโอเอส ส่วนไอดีวีดีและไอเว็บนั้นได้หยุดการพัฒนาไปแล้ว
นาถูราม โคทเส
นาถูราม โคทเส (, 19 พฤษภาคม ค.ศ. 1910 - 15 พฤศจิกายน ค.ศ. 1949) เป็นชาวนครปูเน (Pune) ประเทศอินเดีย เป็นนักเคลื่อนไหวและนักหนังสือพิมพ์ชาวฮินดูทวา (Hindutva) ผู้เป็นมือลอบสังหารมหาตมา คานธี ร่วมกับผู้ร่วมก่อการอื่นอีกเจ็ดคน
มูลเหตุของการลอบสังหารนั้นเกิดจากสิ่งที่โคทเสเห็นว่าเป็นการก่อวินาศกรรมซ้ำซากของคานธีต่อผลประโยชน์ของชาวฮินดู โดยใช้ยุทธวิธีการแบล็กเมล์ "อดอาหารจนเสียชีวิต" ต่อหลายประเด็นปัญหา ในมุมมองของโคทเส คานธียกผลประโยชน์ให้แก่มุสลิมในหลายวิถีทางซึ่งดูอยุติธรรมและต่อต้านชาตินิยม เขากล่าวโทษคานธีสำหรับการแบ่งประเทศอินเดีย ซึ่งทำให้มีผู้เสียชีวิตหลายแสนคนในความไม่สงบทางศาสนาที่ปะทุขึ้น
โคทเสเข้าหาคานธีเมื่อวันที่ 30 มกราคม ค.ศ. 1948 เขายิงคานธีเข้าที่หน้าอกสามนัดในระยะเผาขนด้วยปืนพกกึ่งอัตโนมัติ คานธีเสียชีวิตเกือบจะในทันที หลังจากยิงไปแล้ว โคทเสมิได้พยายามหลบหนีหรือขู่คนอื่นอีก เขาถูกโจมรุมตีและตรึงติดกับพื้นโดยฝูงชนรอบตัวเขา จากนั้นเจ้าหน้าที่ตำรวจกลุ่มเล็กก็มาถึงในไม่กี่นาทีให้หลัง
หลังการลอบสังหารมหาตมา คานธี เขาถูกนำตัวไปไต่สวนเริ่มตั้งแต่วันที่ 27 พฤษภาคม ค.ศ. 1948 ที่ปีเตอร์ฮอฟฟ์ ศิมลา (Peterhoff, Shimla) อันเป็นที่ตั้งของศาลสูงรัฐปัญจาบ
วันที่ 8 พฤศจิกายน ค.ศ. 1949 โคทเสถูกตัดสินประหารชีวิต เขาถูกแขวนคอที่เรือนจำอัมบาลาเมื่อวันที่ 15 พฤศจิกายน ค.ศ. 1949 ร่วมกับผู้สมคบคิดอีกคนหนึ่ง
รายชื่อตัวละครในก้านกล้วย
รายชื่อตัวละครในก้านกล้วย เป็นตัวละครที่ปรากฏในภาพยนตร์เรื่องก้านกล้วย 1 และ 2 และซีรีส์โทรทัศน์ ก้านกล้วยผจญภัยช้างเด็กกลุ่มใหม่ที่เข้ามาสร้างสีสันในภาพยนตร์ พวกเขาเป็นส่วนหนึ่งของการผจญภัยในกรุงหงสาวดีซึ่งมีอันตรายรอบด้าน นี่คือเหตุการณ์ที่ทำให้พวกเขารู้ซึ้งถึงคุณค่าของคำว่า “เพื่อน” “มิตรภาพ” และ “ความสามัคคี" ปรากฏตัวในภาพยนตร์ภาค 2
แก๊งค์มะโรง เป็นช้างรุ่นพี่ของก้านกล้วย มักอาศัยความที่โตกว่าและมี พวกมากรังแกก้านกล้วยอยู่เป็นประจำ แรกๆ ก้านกล้วยก็พยายามข่มใจ แต่พอมะโรงกับพวก แกล้งหนักเข้า โดยเฉพาะล้อเลียนเรื่องพ่อ ก้านกล้วยก็ทนต่อไปไม่ได้ เมื่อเจอช้างที่เอาจริงอย่าง ก้านกล้วย ก็ทำให้เห็นว่ามะโรงเก่งแต่ปาก นักเลงแต่ท่าทางท่าดีทีเหลว เป็นผู้ร้ายตลกๆ ไม่น่ากลัวอะไรเลย แต่ในภาคสองก็ลดความเกเรลงมาบ้าง ปรากฏตัวในภาพยนตร์ทั้งสองภาค
รายชื่อโรงแรมในประเทศไทย
หน้านี้ เป็นหน้ารวบรวมรายชื่อโรงแรมในประเทศไทย
หมี เสว่
หมี เสว่ (; ; นิยมเรียกว่า หมี เซียะ) มีชื่อจริงว่า มิเชล ยิม ไหว่หลิง (嚴慧玲, Michelle Yim Wai-ling) นักแสดงหญิงฮ่องกงที่มีชื่อเสียงโดยเฉพาะในยุคทศวรรษที่ 70 และ 80 มีชื่อเสียงจากการแสดงบทบาท อึ้งย้ง จากละครโทรทัศน์ของซีทีวี เรื่อง "มังกรหยก" จากบทประพันธ์ของ กิมย้ง
เธอเกิดที่เมืองอันฮุย มณฑลกวางตุ้ง มีน้องสาวที่เป็นนักแสดงเช่นกัน ชื่อ ซิดนีย์ ยิม (Sidney Yim, 雪梨) จบมัธยม โรงเรียนคริสต์ เธอเริ่มฝึกฝนการแสดงตั้งแต่ปี พ.ศ. 2512 โดยเข้าเรียนการแสดงที่โรงเรียนสอนการแสดงของชอว์บราเดอส์ และในปี พ.ศ. 2518 เธอได้เริ่มเข้าสู่วงการบันเทิงอย่างเต็มตัว โดยการเซ็นสัญญาเข้าเป็นนักแสดงในสังกัดสถานีโทรทัศน์ซีทีวีของฮ่องกง ที่เพิ่งจะก่อตั้งขึ้นมาใหม่ และเป็นคู่แข่งสำคัญ ของสถานีโทรทัศน์ทีวีบี ต่อมาเธอได้รับบทนำเป็น อึ้งย้ง ในละครเรื่อง 
มังกรหยก 2519 คู่กับ ไป่ เปียว ทำให้เธอมีชื่อเสียงเป็นอย่างมาก ซึ่งในตอนนั้น ถือได้ว่าเป็นละครโทรทัศน์ที่ประสบความสำเร็จอย่างสูงทั้งในฮ่องกง, ไต้หวัน และ เอเชียตะวันออกเฉียงใต้ (ก่อนที่เวอร์ชัน "มังกรหยก" (2526) ที่มี องเหม่ยหลิง รับบท อึ้งย้ง จะทำลายเรตติ้ง ประสบความสำเร็จและได้รับความนิยมมากกว่า)
หลังจากสถานีโทรทัศน์ซีทีวีเลิกกิจการในปี ค.ศ. 2521 เธอได้แสดงละครโทรทัศน์กำลังภายอีกหลายเรื่องให้กับสถานีโทรทัศน์แห่งเอเชีย เช่น "ฤทธิ์หมัดสะท้านบู๊ลิ้ม" (Tai Chi Master), "นักชกผู้พิชิต" (The Legendary Fok), "ศึกสองนางพญา" (Princess Cheung Ping), "ศึกสายเลือด" (The Dynasty), "แผ่นดินรักแผ่นดินเลือด" (The Radical City), "จิ๋นซีฮ่องเต้" (The Rise of the Great Wall), "13 ฮ่องเต้ตำนานจักรพรรดิราชวงศ์ชิง" (The Rise and Fall of Qing Dynasty) เป็นต้น ทำให้เธอได้รับฉายาว่า "ราชินีภาพยนตร์กำลังภายใน"
ระหว่างวันที่ 22-24 กันยายน ค.ศ. 2015 หมี เสว่ และเยิ่น ต๊ะหัว นักแสดงชื่อดังชาวฮ่องกงร่วมสมัยเดียวกัน ได้เดินทางมาประเทศไทย โดยในวันที่ 22 กันยายน ทั้งคู่ได้เข้าสักการะพระพรหมที่ศาลท้าวมหาพรหม แยกราชประสงค์ เพื่อให้นักท่องเที่ยวทั้งจีน, ฮ่องกง และนานาชาติ โดยเฉพาะอย่างยิ่งในตลาดฮ่องกง เกิดความเชื่อมั่นและเดินทางกลับมาเที่ยวประเทศไทยมากขึ้น จากเหตุระเบิดก่อนหน้านั้น โดยไม่ได้เรียกค่าตัว โดยเป็นการประสานจากการท่องเที่ยวแห่งประเทศไทย (ททท.) โดยเฉพาะหมี เสว่ ได้แต่งชุดไทยและรำดอกบัวถวายด้วย
เธอเคยเล่นภาพยนตร์ของไทยอยู่หลายเรื่อง เช่น หงส์หยก นำแสดงโดย หมีเสว่ สรพงศ์ ชาตรี และ พิสมัย วิไลศักดิ์, นักฆ่าขนตางอน พ.ศ. 2525 นำแสดงโดย หมีเสว่ สรพงศ์ ชาตรี เนาวรัตน์ ยุกตนันท์ และ ลลนา สุลาวัลย์, สิงห์จ้าวพยัคฆ์ นำแสดงโดย หมีเสว่
พอนส์
พอนส์ () เป็นโครงสร้างหนึ่งในก้านสมอง คำว่าพอนส์มาจากภาษาละติน แปลว่า สะพาน ตั้งชื่อโดยนักกายวิภาคศาสตร์และศัลยแพทย์ชาวอิตาลี กอสตันโซ วาโรลิโอ (Costanzo Varolio) พอนส์อยู่เหนือเมดัลลา ออบลองกาตา อยู่ใต้สมองส่วนกลาง และอยู่ด้านหน้าซีรีเบลลัม ส่วนเนื้อขาวของพอนส์ประกอบด้วยลำเส้นใยประสาทที่นำสัญญาณจากซีรีบรัมลงมายังซีรีเบลลัมและเมดัลลา และมีลำเส้นใยประสาทรับสัญญาณความรู้สึกส่งขึ้นไปยังทาลามัส
พอนส์มีขนาดยาวประมาณ 2.5 เซนติเมตร โครงสร้างส่วนใหญ่มีลักษณะเป็นกระเปาะยื่นมาทางด้านหน้าเหนือต่อเมดัลลา ทางด้านหลังเป็นโครงสร้างคล้ายก้านหนาๆ อยู่หนึ่งคู่ เรียกว่า ฐานซีรีเบลลัม (cerebellar peduncles) ทำหน้าที่เชื่อมระหว่างซีรีเบลลัมและพอนส์กับสมองส่วนกลาง
ภายในพอนส์มีนิวเคลียสทำหน้าที่ถ่ายทอดสัญญาณจากสมองส่วนหน้าลงมายังซีรีเบลลัม และยังมีนิวเคลียสที่ทำหน้าที่หลักในการนอนหลับ การหายใจ การกลืน การควบคุมการขับถ่ายปัสสาวะ การได้ยิน การรักษาสมดุล การรับรส การกลอกตา การแสดงสีหน้า การรับความรู้สึกบริเวณใบหน้า และท่าทาง นอกจากนี้ในพอนส์ยังมีศูนย์ควบคุมการหายใจ (pneumotaxic center) ซึ่งเป็นนิวเคลียสในพอนส์ทำหน้าที่ควบคุมการเปลี่ยนจังหวะจากหายใจเข้าเป็นหายใจออก พอนส์ยังมีศูนย์ที่ทำให้ร่างกายหยุดเคลื่อนไหวในขณะนอนหลับ และมีบทบาทในการฝัน
ภาษาอาหรับเยเมน
ภาษาอาหรับเยเมน (Yemeni Arabic) เป็นกลุ่มของสำเนียงภาษาอาหรับที่มีผู้พูดในเยเมน โดยแบ่งเป็นสำเนียงหลักๆได้หลากหลายโดยใช้คำศัพท์และหลักทางสัทวิทยาเป็นตัวแบ่งแยก กลุ่มหลักๆได้แก่ สำเนียงซันอานี สำเนียงตาอิซารี สำเนียงเอเดน สำเนียงติอามี และสำเนียงฮาดรามี โดยในบริเวณนี้มีภาษาเอกเทศคือภาษาเมห์รีและภาษาโซโกวตรีซึ่งไม่ใช่สำเนียงของภาษาอาหรับแต่พัฒนามาจากกลุ่มภาษาอาระเบียนใต้โบราณ เช่น ภาษาซาเบียน ซึ่งมีความเกี่ยวข้องกับกลุ่มภาษาเอธิโอปิก
ภาษาอาหรับฮิญาซี
ภาษาอาหรับฮิญาซี (Hejazi Arabic หรือ Hijazi Arabic; ) เป็นภาษาอาหรับที่ใช้พูดในบริเวณภาคตะวันตกของซาอุดิอาระเบีย โดยเฉพาะสำเนียงที่ใช้พูดในเฮยาซคือสำเนียงของชาวเบดูอิน และสำเนียงของประชาชนในเมือง สำเนียงในเมืองจะพูดในตัวเมือง เช่น เจดดะห์ เมกกะ และเมดินะ เป็นสำเนียงที่มีผู้เข้าใจแพร่หลายในคาบสมุทรอาระเบีย และมีความใกล้เคียงกับภาษาอาหรับสำเนียงที่พูดในซูดานภาคเหนือ
สำเนียงในเมืองมีลักษณะอนุรักษ์น้อยกว่าสำเนียงเบดูอิน มีสระเสียงสั้นมากกว่าสำเนียงที่พูดในบริเวณใกล้เคียง ตำศัพท์มีคำยืมจากสำเนียงของชาวอียิปต์ ซีเรีย และเยเมน การที่เคยอยู่ภายใต้การปกครองของตุรกีมากว่า 500 ปี ทำให้ได้รับอิทธิพลจากภาษาตุรกีด้วย
สำเนียงของชาวเบดูอินแต่ละเผ่าจะเข้าใจกันได้ สำเนียงของเผ่าทางตอนเหนือจะมีลักษณะใกล้เคียงกับสำเนียงในจอร์แดนและคาบสมุทรไซนาย
อวี๋ อันอัน
หวี อันอัน ออกเสียงให้ถูกต้องตามเจ้าของภาษาเป็น อวี๋ อันอัน (余安安, Yu An An) มีชื่อภาษาอังกฤษว่า แคนดิซ อวี๋ (Candice Yu) เป็นนักแสดงหญิงชาวฮ่องกง มีชื่อเสียงจากภาพยนตร์ของชอว์บราเดอส์ในช่วงปลายทศวรรษ 1970 ถึงต้นทศวรรษ 1980
เธอเริ่มแสดงภาพยนตร์ตั้งแต่อายุ 16 ปี หลังจบมัธยมต้นและเข้าสังกัดชอว์บราเดอส์ตั้งแต่อายุ 17 ปี มีผลงานแสดงภาพยนตร์กำลังภายในหลายเรื่องในช่วงปี ค.ศ. 1977 ถึง 1979 ได้แก่ ศึกล้างเจ้ายุทธจักร (Death Duel), ศึกยุทธจักรหงส์บิน (The Sentimental Swordsman), ชอลิ้วเฮียงถล่มวังค้างคาว (Legend Of The Bat), ศึกยุทธจักรบัลลังก์เลือด (Murder Plot) และ ลูกมังกรหยก (Heaven Sword And Dragon Sabre) ต่อมาจึงได้แสดงละครโทรทัศน์ของสถานีโทรทัศน์แห่งเอเชีย เช่นเรื่อง กระบี่ไร้เทียมทาน (Reincarnated) และ จอมใจจอมยุทธ์ (Book and Sword)
กลุ่มภาษาอลอร์-ปันตาร์
กลุ่มภาษาอลอร์-ปันตา (Alor-Pantar languages) เป็นกลุ่มของภาษาที่อยู่ในตระกูลภาษาปาปัว ใช้พูดในบริเวณหมู่เกาะอลอร์ใกล้กับติมอร์ทางภาคใต้ของอินโดนีเซีย มีความสัมพันธ์ใกล้ชิดกับภาษาที่ไม่ได้อยู่ในตระกูลภาษาออสโตรนีเซียนในติมอร์ตะวันตกแต่ยังไม่มีการศึกษาที่แน่ชัด คาดว่ามีความสัมพันธ์ที่ห่างๆกับกลุ่มภาษาทรานส์-นิวกินีในคาบสมุทรบอมเบอไร แต่ยังไม่มีหลักฐานยืนยันอย่างแน่ชัด
ภาษาในกลุ่มนี้แบ่งออกได้เป็นสองสาขาคือ
คู พนชิน
คู พนชิน (; ; 30 มีนาคม ค.ศ. 1989 — ) เป็นนักมายากลระดับอาชีพชาวเกาหลีใต้ ใน ค.ศ. 2002 เขาได้เปิดการแสดงมายากล และปัจจุบันเป็นสมาชิกเมจิคโฮลิคเอนเตอร์เทนเมนท์ ใน ค.ศ. 2004 เขาเป็นผู้เข้าสู่รอบชิงชนะเลิศในรายการโคเรียเมจิคเฟสติวอล 2004 จากนั้นใน ค.ศ. 2005 ก็ได้เป็นนักมายากลที่มีอายุน้อยที่สุดของประเทศที่ได้จัดแสดงเพียงลำพัง เขาสำเร็จการศึกษาสาขาการละครจากวิทยาลัยเทคยอง หนึ่งในการแสดงมายากลที่มีชื่อเสียงของเขา คือ การแสดงกลเปลี่ยนหน้ากาก ซึ่งเป็นเทคนิคที่สืบทอดจากสมัยบรรพบุรุษ รวมถึงได้เดินทางไปจัดแสดงที่ประเทศจีน และเปิดโอกาสให้ผู้ชมได้มีส่วนร่วมในการแสดง ซึ่งในบางช่วง เขายังเป็นอาสาสมัครจัดแสดงมายากลตามสถานศึกษาต่างๆ ตลอดจนสถานรับเลี้ยงเด็กกำพร้าอีกเช่นกัน
อี อึนยอล
อี อึนยอล (; ; 2 ตุลาคม ค.ศ. 1981 — ) เป็นนักมายากลชาวเกาหลีใต้ ที่เริ่มการเล่นมายากลตั้งแต่สมัยเป็นนักศึกษาระดับชั้นมัธยม สำเร็จการศึกษาสาขาวารสารศาสตร์ จากมหาวิทยาลัยคยองอุน แม้สมัยที่เขาอายุยังคงอยู่ในช่วง 20 ต้นๆ แต่เขาก็ประสบความสำเร็จได้มากกว่านักมายากลหลายคนที่ได้เคยทำไว้ในช่วงชีวิตของพวกเขา
เขาได้รับรางวัลเป็นจำนวนมากจากทั่วโลก โดยเดินสายให้กับบริษัทขนาดใหญ่ ไม่เพียงแต่ผลงานที่ปรากฏในหนังสือเท่านั้น หากแต่เขายังคงเปิดสอนหลักสูตรการแสดง โดยเป็นผู้นำผ่านทางสโมสรมายากลหลายร้อยแห่งทั่วเกาหลี ตลอดจนท้องที่อื่นอีกห้าทวีป และมีรายการโทรทัศน์เป็นของตัวเองรวมถึงการจัดการแสดงกว่าร้อยครั้งทั่วประเทศ
อี อึนยอล เป็นที่รู้จักมากที่สุดในฐานะผู้สะกดนกพิราบได้ถึง 10 นาที ซึ่งถือเป็นหนึ่งในผลงานที่ได้รับการกล่าวขาน โดยสามารถเนรมิตนกพิราบขึ้นได้ในพริบตา เทคนิคมายากลของเขาได้สร้างแรงดลบันดาลใจแก่ผู้ติดตามจำนวนมาก รวมไปจนถึงสามารถชนะนักมายากลชาวไต้หวันอย่าง หลิว เชียน ได้โดยการเป็นผู้ชนะรางวัลของรายการ ยูจีเอ็ม เวิลด์เมจิคคอนเทสท์ ซึ่งจัดขึ้น ณ ประเทศญี่ปุ่น
อี อึนยอล ยังเคยจัดแสดงผ่านรายการโทรทัศน์ที่มีชื่อเสียงในประเทศญี่ปุ่น ตลอดจนได้รับรางวัล เมอร์ลินอะวอร์ด ที่มอบโดยสมาคมนักมายากลนานาชาติ (ไอเอ็มเอส) และหนึ่งในการแสดงที่ยิ่งใหญ่ที่สุดของเขาคือการแสดงมายากลชุด "ดิอิลลัสชัน" (The Illusion) ที่จัดแสดงขึ้นที่ประเทศเกาหลีใต้ ณ เมืองใหญ่ทั้ง 19 แห่ง
ชเว ฮย็อน อู
ชเว ฮย็อน อู (; ; 28 ตุลาคม ค.ศ. 1978 – ) เป็นทั้งนักมายากล และนักแสดงชาวเกาหลีใต้ การแสดงมายากลที่ผู้คนรู้จักเป็นอย่างดีคือการแสดงมายากลชุด "ฮย็อน อูในแดนมหัศจรรย์" (이상한 나라의 현우) ซึ่งอิงรูปแบบมาจากธีมของวรรณกรรมเยาวชนชุด "อลิซท่องแดนมหัศจรรย์"
นอกจากนี้ ชเว ฮย็อน อู ยังมีโอกาสจัดแสดงมายากลในรายการโทรทัศน์ "สตาร์คิง" ที่สร้างความประหลาดใจให้แก่ อิม ยุนอา ซึ่งเป็นนักร้องวง เกิลส์เจเนอเรชัน มาแล้วครั้งหนึ่ง โดยการแสดงดังกล่าว เป็นการแสดงกลที่เนรมิตน้ำเปล่าให้กลายเป็นกาแฟที่มีทั้งสี, กลิ่น และรสชาติเป็นกาแฟของจริง รวมถึงมายากลที่นำลายเซ็นของเธอออกจากขวดมาได้โดยไม่เปิดฝา
ฮา แจยง
ฮา แจยง (; ; 4 มกราคม ค.ศ. 1994 —) เป็นนักมายากลชาวเกาหลีใต้ ผู้ได้รับรางวัลนักมายากลแห่งปี จากสมาคมมายากลโลก และเขายังมีความใฝ่ฝันต้องการที่จะชนะรายการแข่งขันเมจิคโอลิมปิคที่จัดขึ้นเป็นประจำทุก 3 ปี รวมถึงเป็นผู้ได้รับคุณวุฒินักมายากลชั้นเอกที่อายุน้อยที่สุดในโลก ตลอดจนมีโอกาสร่วมงานในภาพยนตร์ชุด "I Am a Dad" มาแล้วเช่นกัน
ฮวน ปาลาซิโอส
ฮวน ปาลาซิโอส () เกิดเมื่อ 31 สิงหาคม พ.ศ. 2523 ที่กรุงมานากัว ประเทศนิการากัว สถิติการชก 33 ครั้ง ชนะ 29 แพ้ 3 ไม่มีการตัดสิน 1 ครั้ง
ปาลาซิโอสเริ่มชกมวยสากลเมื่อ พ.ศ. 2542 โดยขึ้นชกครั้งแรก ชนะน็อก เบนิโต โรฮัส ยก 5 เคยครองแชมป์เฉพาะกาลรุ่นมินิมัมเวต สภามวยโลก แต่เมื่อมาชกกับโอเล่ห์ดง กระทิงแดงยิม ที่เป็นแชมป์โลก ปาลาซิโอสเป็นฝ่ายแพ้คะแนนไป หลังจากแพ้โอเล่ห์ดงไปแล้ว ปาลาซิโอสได้ครองแชมป์เฉพาะกาลของสมาคมมวยโลก แต่พอชกป้องกันตำแหน่งครั้งแรก ปาลาซิโอสกลับทำน้ำหนักไม่ได้ ทำให้ถูกปลดจากตำแหน่ง แต่เมื่อขึ้นชก ปาลาซิโอสชนะน็อกอาร์มันโด ตอร์เรส ในยกที่ 9 ทำให้แชมป์ว่าง ซึ่งไผ่ผารบ ก่อเกียรติยิม ได้ชิงแชมป์ที่ว่างนี้กับเฆซุส ซิลเบสเตร และได้แชมป์ไปครอง
พงศ์พันธ์ ยอดเมืองเจริญ
นายพงศ์พันธ์ ยอดเมืองเจริญ ผู้สมัครสมาชิกสภาผู้แทนราษฎรเขตเลือกตั้งที่33กรุงเทพมหานครพรรคเพื่อไทย ในการเลือกตั้งทั่วไปวันอาทิตย์ที่ 2 กุมภาพันธ์ พ.ศ. 2557 เป็นอดีตรักษาการเลขาธิการพรรคและนายทะเบียนพรรคเพื่อธรรม อดีตโฆษกกระทรวงศึกษาธิการ โฆษกกระทรวงพาณิชย์ และอดีตผู้ช่วยเลขานุการรัฐมนตรีว่ากระทรวงอุตสาหกรรม ปัจจุบันดำรงตำแหน่งที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร ประธานศิษย์เก่านักเรียนสวนกุหลาบ รุ่น 113 และกรรมการบริหารสมาคมศิษย์เก่าสวนกุหลาบวิทยาลัยในพระบรมราชูปถัมภ์
พงศ์พันธ์ ยอดเมืองเจริญ เกิดเมื่อวันที่ 25 พฤษภาคม พ.ศ. 2520 ชื่อเล่น "ก้อง" เป็นบุตรชายคนโตของ นายศิริพล ยอดเมืองเจริญ อดีตปลัดกระทรวงพาณิชย์ สมาชิกสภานิติบัญญัติแห่งชาติ และนางสุขสรร ยอดเมืองเจริญ มีน้อง3คน คือ สรรศิริ พงศ์สรร และพงศ์พล ตามลำดับ
จบการศึกษาจาก โรงเรียนอัสสัมชัญธนบุรี โรงเรียนสวนกุหลาบวิทยาลัย และปริญญาตรี วิศวกรรมศาสตรบัณฑิต จากจุฬาลงกรณ์มหาวิทยาลัย และวุฒิบริหารธุรกิจมหาบัณฑิต จาก University of Dallas และวุฒิปริญญาบัตรชั้นสูง หลักสูตรกฎหมายมหาชนและการบริหารงานภาครัฐ(ปรม)จากสถาบันพระปกเกล้า
พงศ์พันธ์ ยอดเมืองเจริญ เริ่มทำงานที่บริษัท ซีพี อินเตอร์เทรด ในตำแหน่งผู้จัดการแผนกส่งออกตลาดแอฟริกามีความเชี่ยญชาญในเรื่องข้าวและการตลาด ต่อมาได้เข้าทำงานที่ตลาดสินค้าเกษตรล่วงหน้าในตำแหน่งผู้เชี่ยวชาญ หลังจากนั้นได้ลาออกมาประกอบธุรกิจส่วนตัว ในปัจจุบันเป็นคอลัมนิสต์และผู้ดำเนินรายการวิทยุเพื่อสนับสนุนผู้ประกอบการไทย
ในเดือนกรกฎาคม 2554 ได้ลงสมัครสมาชิกสภาผู้แทนราษฏรแบบแบ่งเขต สังกัดพรรคเพื่อไทย ในพื้นที่เลือกตั้งที่ 33 (เขตบางพลัด/บางกอกน้อย) แต่ไม่ได้รับเลือกตั้ง ในเดือนตุลาคม พ.ศ. 2554 เขาได้รับแต่งตั้งเป็นนายทะเบียนพรรคเพื่อธรรม กระทั่งในเดือนธันวาคม พ.ศ. 2556 ได้ลาออกมาสมัครเป็นสมาชิกพรรคเพื่อไทย
พงศ์พันธ์ ยอดเมืองเจริญ เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ประจำรัฐมนตรีช่วยว่าการกระทรวงอุตสาหกรรม (ฐานิส เทียนทอง) เมื่อเดือนพฤษภาคม พ.ศ. 2556 จนกระทั่งพ้นจากตำแหน่งเมื่อมีการปรับคณะรัฐมนตรีในเดือนมิถุนายนของปีเดียวกัน
อี จา-ชุน
อี จา-ชุน (,1315-1361) เป็นขุนศึกเล็ก ๆ ของราชวงศ์หยวน ซึ่งต่อมาถูกส่งมาประจำที่โครยอ และเป็นพระบิดาของอี ซ็อง-กเย หรือพระเจ้าแทโจ ปฐมกษัตริย์แห่งราชวงศ์โชซ็อน อี จา-ชุน ได้รับการถวายพระนามเป็น พระเจ้าฮวันโจ ในรัชสมัยพระเจ้าแทจง พระนัดดาของพระองค์
พระเจ้าฮวันโจสิ้นพระชนม์เมื่อปี ค.ศ. 1361 ขณะพระชนม์เพียง 45 พรรษา
หอยหวาน
หอยหวาน หรือ หอยตุ๊กแก หรือ หอยเทพรส (; ชื่อวิทยาศาสตร์: "Babylonia areolata") เป็นหอยทะเลฝาเดี่ยวชนิดหนึ่ง
มีเปลือกที่ค่อนข้างหนารูปไข่ ผิวเรียบสีขาวมีลวดลายสีน้ำตาลเข้ม มีหนวด 1 คู่ ตา 1 คู่ มีท่อ มีเท้าขนาดใหญ่ใช้สำหรับเคลื่อนที่ อาศัยอยู่ตามพื้นทะเลที่เป็นทรายหรือทรายปนโคลน ในระดับความลึกตั้งแต่ 2–20 เมตร พบได้ทั้งฝั่งอ่าวไทยและทะเลอันดามัน ในต่างประเทศพบได้ที่ ทะเลฟิลิปปิน, ทะเลจีนใต้ และไต้หวัน กินอาหารโดยใช้อวัยวะที่เป็นท่อสีขาวยื่นออกมา โดยจะยื่นปลายท่อไปยังอาหารและส่งน้ำย่อยออกไปและดูดอาหารกลับทางท่อเข้าร่างกาย หลังกินอาหารแล้ว ก็จะเคลื่อนที่ไปฝังตัวใต้ทราย ซึ่งอาหารได้แก่ ซากพืช ซากสัตว์ชนิดต่าง ๆ มีขนาดโตเต็มที่ประมาณ 40–100 มิลลิเมตร
ขยายพันธุ์ด้วยการวางไข่ โดยหอยตัวเมียจะวางไข่เป็นฟัก วางไข่ครั้งละประมาณ 20–70 ฝัก โดยวางไข่ได้ทั้งปี ระยะเดือนมกราคมถึงมีนาคม จะวางไข่ได้มากที่สุด ฝักไข่มีความกว้างเฉลี่ย 10.32 มิลลิเมตร ความยาวเฉลี่ย 29.31 มิลลิเมตร มีก้านยึดติดกับวัตถุในพื้นทะเล เช่น เม็ดทราย ไข่ใช้เวลาฟักเป็นตัวประมาณ 5–7 วัน ลูกหอยวัยอ่อนจะดำรงชีวิตแบบแพลงก์ตอน คือ ลอยไปมาตามกระแสน้ำ กินแพลงก์ตอนเป็นอาหาร ระยะเวลาเติบโตจนเป็นวัยเจริญพันธุ์ประมาณ 1 ปี
ปัจจุบัน หอยหวานถือเป็นสัตว์เศรษฐกิจชนิดหนึ่ง นิยมรับประทานกันทั้งในประเทศและต่างประเทศ มีการเพาะเลี้ยงกันเป็นอาชีพ แต่ทว่าปริมาณหอยที่ได้นั้นยังไม่เพียงพอต่อการตลาด
สาคร เกี่ยวข้อง
นายสาคร เกี่ยวข้อง สมาชิกสภาผู้แทนราษฎรจังหวัดกระบี่ สังกัดพรรคประชาธิปัตย์
นายสาคร เกี่ยวข้อง เกิดเมื่อวันที่ 21 กันยายน พ.ศ. 2505 (ชื่อเล่น: แดง, โกแดง) เป็นบุตรของนายกงซิ่น กับนางดลใจ เกี่ยวข้อง สมรสกับนางเพชรารัตน์ เกี่ยวข้อง (สกุลเดิม: จิวากานนท์) มีบุตร 1 คน
สำเร็จการศึกษาชั้นมัธยมศึกษา จากโรงเรียนอำมาตย์พานิชนุกูล จังหวัดกระบี่ จากนั้นเข้าศึกษาชั้นเตรียมอุดมศึกษาที่โรงเรียนสันติราษฎร์วิทยาลัย กรุงเทพฯ และศึกษาต่อในระดับปริญญาตรี สาขาเศรษฐศาสตร์ ที่มหาวิทยาลัยหอการค้าไทย สำเร็จการศึกษาสูงสุดในระดับปริญญาโท บริหารธุรกิจมหาบัณฑิต จากมหาวิทยาลัยราชภัฏภูเก็ต
นายสาคร เกี่ยวข้อง ประกอบอาชีพด้านธุรกิจส่วนตัวในจังหวัดกระบี่ เคยดำรงตำแหน่งกรรมการหอการค้าจังหวัดกระบี่ และเป็นรองประธานสภาองค์การบริหารส่วนจังหวัดกระบี่ ต่อมาได้เข้าสู่งานการเมืองระดับชาติ โดยได้รับเลือกตั้งเป็นสมาชิกสภาผู้แทนราษฎร จังหวัดกระบี่ สังกัดพรรคประชาธิปัตย์
โรงเรียนชัยบาดาลวิทยา
โรงเรียนชัยบาดาลวิทยา Chaibadanwittaya School เป็นโรงเรียนประจำอำเภอชัยบาดาล จังหวัดลพบุรี ตั้งอยู่เลขที่ 608 หมู่ที่ 11 ถนนสุระนารายณ์ ตำบลลำนารายณ์ อำเภอชัยบาดาล จังหวัดลพบุรี 15130 เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 จำนวนนักเรียนประมาณ 2,584 คน และบุคลากรทางการศึกษาประมาณ 105 คน มีห้องรวม 60 ห้อง มีอาคารเรียนรวม 6 หลัง จัดเป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา เขต 5 และได้รับรางวัลพระราชทานโรงเรียนดีเด่น 3 ปี ติดต่อกัน 
โรงเรียนชัยบาดาลวิทยา เป็นโรงเรียนประจำอำเภอชัยบาดาล จังหวัดลพบุรี สังกัดกรมสามัญศึกษา กระทรวงศึกษาธิการ เปิดทำการสอนเมื่อวันที่ 11 ตุลาคม 2511 ในระดับชั้น ม.ศ. 1 ถึง ม.ศ.3 ติดต่อขอเปิดโดย นายเฉลิม สวัสดิทัฑ เป็นนายอำเภอ นายกำธร นุกูลกิจ เป็นศึกษาธิการอำเภอ ร่วมด้วย พระอธิการจอม เจ้าคณะตำบลบัวชุม นายบุญช่วย มาประเสริฐ สมาชิกสภาผู้แทนราษฎร จังหวัดลพบุรี คณะครู พ่อค้า ข้าราชการและประชาชน อำเภอชัยบาดาลอีกหลายท่าน ได้รับที่ดินบริจาคจาก นายพิกุล เปิ้ลสูงเนิน และนายเมธา เกษไชย จำนวน 21 ไร่เศษ ปีการศึกษา 2511 ซึ่งเป็นปีแรก อาศัยเรียนอยู่ในโรงเรียนบ้านลำนารายณ์ มีนักเรียน 1 ห้องเรียน 35 คน กรมสามัญศึกษาได้ส่ง นายบุญยิ่ง อินทรพงษ์ ครูโรงเรียนแก่งคอยวิทยามาสอนช่วย และยังมีครูโรงเรียนบ้านลำนารายณ์มาช่วยสอนให้ และยังมีครูโรงเรียนบ้านลำนารายณ์มาช่วยสอนให้ ปีการศึกษา 2512 ยังคงอาศัยเรียนอยู่ในโรงเรียนบ้านลำนารายณ์ มีนักเรียน 3 ห้อง จำนวน 104 คน กรมสามัญได้ส่ง นายสมบัติ ชูชีพชัย ครูโรงเรียนโคกกระเทียมวิทยาลัย มาดำรงตำแหน่งครูใหญ่ และบรรจุครูมาอีก 3 คน มีครูรวม 4 คน ปีการศึกษา 2513 ย้ายไปอาศัยเรียนที่ตึกพานิชย์ สองชั้น 4 คูหาของ นายวันชัย หิรัญรักษ์ ซึ่งให้ใช้โดยไม่คิดมูลค่า มีนักเรียน 4 ห้อง จำนวน 191 คน มีครู 7 คน ได้งบประมาณสร้างอาคารเรียนแบบ 212 สองชั้น หนึ่งหลัง 6 ห้องเรียน บ้านพักครู 1 หลัง อาคารคหกรรมศิลป์ 1 หลัง โดยสร้างในที่ดินแปลงใหม่มีเนื้อที่ 30 ไร่เศษ ซึ่งนายถ่าย หิรัญรักษ์ มอบให้โดยไม่คิดมูลค่า โดยมีนายสมบัติ ชูชีพชัย ครูใหญ่ นายสวัสดิ์ พูลสุข ศึกษาธิการอำเภอชัยบาดาล และนายจำเนียร ปฏิเวธวรรณกิจ ช่วยกันดำเนินงานจนเสร็จสิ้น อาคารต่างๆเหล่านี้สร้างแล้วเสร็จในปี พ.ศ. 2514 สำหรับที่ดินแปลงเก่าจำนวน 21 ไร่เศษ ปัจจุบันใช้เป็นสนามกีฬาเฉลิมพระเกียรติฯ
ปัจจุบันโรงเรียนชัยบาดาลวิทยา ตั้งอยู่เลขที่ 608 หมู่ที่ 11 ถนนสุระนารายณ์ ตำบลลำนารายณ์ อำเภอชัยบาดาล จังหวัดลพบุรี สังกัดสำนักงานเขตพื้นที่การศึกษามัธยมศึกษา เขต 5 เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 จำนวนนักเรียนประมาณ 2,600 คน และบุคลากรทางการศึกษาประมาณ 105 คน มีห้องรวม 62 ห้อง มีอาคารเรียนรวม 6 หลัง อาคารประกอบอีกมากมาย จัดเป็นโรงเรียนมัธยมศึกษาขนาดใหญ่พิเศษ ได้รับรางวัลพระราชทานโรงเรียนดีเด่น 3 ปี ติดต่อกัน ประวัติและผลงาน ของโรงเรียนดีเด่นตลอดมาทั้งด้านวิชาการ วิชาชีพ ศิลปะ ดนตรี กีฬา และกิจกรรมต่าง ๆ
โรงเรียนบ้านหมี่วิทยา
โรงเรียนบ้านหมี่วิทยา เป็นโรงเรียนประจำอำเภอบ้านหมี่ จังหวัดลพบุรี จัดเป็นโรงเรียนมัธยมศึกษาขนาดใหญ่ สังกัดกรมสามัญศึกษา กระทรวงศึกษาธิการ ตั้งอยู่เลขที่ 278 หมู่ 5 ถนนศิลาสัมพันธ์ ตำบลสนามแจง อำเภอบ้านหมี่ จังหวัดลพบุรี 15110 ปัจจุบันเปิดสอนตั้งแต่ ชั้นมัธยมศึกษาปีที่ 1 - 6 มีจำนวนจำนวนนักเรียน 1,717 คน จำนวนข้าราชการครูและบุคลากรทางการศึกษาประมาณ 100 คนได้รับการประเมินและรับรองให้เป็น 1 อำเภอ 1 โรงเรียนในฝัน
มิกค์ ทองระย้า
มิกค์ ทองระย้า เป็นนักแสดงชาวไทยสังกัดสถานีโทรทัศน์สีกองทัพบกช่อง 7
มิกค์ ทองระย้าเกิดวันที่ 28 พฤศจิกายน พ.ศ. 2535 ลูกครึ่งไทย-เดนมาร์ก โดยบิดาเป็นชาวเดนมาร์ก ส่วนมารดาเป็นชาวไทย เข้าวงการบันเทิงจากการเข้าร่วมเวทีประกวดค้นหานักแสดงหน้าใหม่ในปี 2551 Dream Star Search 2008 คว้ารางวัลชนะเลิศและได้เซ็นสัญญากับบริษัท Speed One Acting House สปีดวัน แอ๊คติ้งเฮ้าส์ ซึ่งมีจีระนันท์ มะโนแจ่ม (ยุ้ย) และนวพล ภูวดล (อู๋) เป็นเจ้าของและจัดการประกวด ต่อมาจึงได้เป็นนักแสดงรับเชิญในละครซิตคอม หมู่ 7 เด็ดสะระตี่ และมีผลงานภาพยนตร์ เอ้ก อี เอ้ก เอ้ก แฟนลั้ลลา (2551) ต่อมาในปี 2552 มิกค์ได้เข้าร่วมประกวดโครงการค้นหานักแสดงนำของช่อง 7 จนได้รับรางวัลชนะเลิศ ช่วงเดือนตุลาคม พ.ศ. 2552 แล้วเซ็นสัญญาเป็นนักแสดงกับทางช่อง 7 เป็นเวลา 5 ปี หลังจากเซ็นสัญญา ด้วยผลงานละครเรื่องแรก ทีมซ่าท้าฝัน รับบทเป็น กาย
ธุรกิจส่วนตัวต่าง ๆ ของมิกค์ มีดังนี้
หญ้าชะเงา
หญ้าชะเงา() เป็นหญ้าทะเลที่มีขนาดใหญ่ที่สุด ขึ้นเป็นกอสูง 1 เมตร มี 2-5 ใบ ใบแบนยาว แตกขึ้นมาจากไรโซม ก้านดอกยาว ม้วนงอเหมือนสปริง พบได้ทั้งบริเวณน้ำกร่อยและทะเล เป็นพืชท้องถิ่นในมหาสมุทรอินเดียและมหาสมุทรแปซิฟิกฝั่งตะวันตก ในตำรายาไทยใช้เป็นยาฟอกโลหิต ขับน้ำเหลืองเสีย แก้ลมในลำไส้
หญ้าใบมะกรูด
หญ้าใบมะกรูด (; ) เป็นพืชในวงศ์ Hydrocharitaceae จัดเป็นหญ้าทะเลชนิดหนึ่ง ใบแบนรูปไข่ แตกออกมาจากไรโซม มีเส้นใบที่ขวางใบมากกว่า 10 คู่ รากยาวได้ถึง 800 mm มีขนรากละเอียด พบได้ทั้งในบริเวณที่เป็นดินเลนปนดินทราย หรือดินเลนปนซากปะการัง น้ำกร่อย พืชชนิดนี้ช่วยยึดพื้นทรายและเป็นที่อยู่อาศัยของสิ่งมีชีวิตอื่น เป็นอาหารของพะยูน
Robert Brown เป็นผู้อธิบายทางอนุกรมวิธานของพืชชนิดนี้ครั้งแรก โดยใช้ชื่อวิทยาศาสตร์ว่า "Caulinia ovalis" ต่อมา Joseph Dalton Hooker ได้มาอยู่ในสกุล "Halophila" เมื่อ พ.ศ. 2401 "Halophila ovata" ถือเป็นชื่อพ้องของสปีชีส์นี้
ธีรภัทร์ สุวรรณดี
ธีรภัทร์ สุวรรณดี (นามเดิม: ธีรภัทร์ แย้มศรี; ชื่อเล่น: หมู) เกิดเมื่อวันที่ 13 มกราคม พ.ศ. 2535 จังหวัดสุพรรณบุรี น้ำหนัก 68 กิโลกรัม ส่วนสูง 180 เซนติเมตร เป็นนักแสดงชาวไทย
ธีรภัทร์ สุวรรณดี เข้าสู่วงการบันเทิง จากผู้กำกับภาพยนตร์แถวหน้าของ ธนิตย์ จิตนุกูล หรือ ปี๊ด จึงถูกเลือกให้มารับบทในภาพยนตร์ที่มีเนื้อหาเกี่ยวกับวัยรุ่นและยาเสพติดเรื่อง "สามชุก" ในปี พ.ศ. 2552
หลังจากนั้นไม่นานก็ได้เซ็นสัญญาเป็นนักแสดงในสังกัด สถานีโทรทัศน์สีกองทัพบกช่อง 7 และมีโอกาสได้แสดงละครเรื่องแรกคือ เรื่อง "วัยป่วนก๊วนล่าฝัน" และมีผลงานละครเรื่องที่สองคือละครเรื่อง "ทีมซ่าท้าฝัน" ทำให้ หมู ธีรภัทร์ เป็นที่รู้จักในวงการบันเทิงมากขึ้น
หญ้าใบมะกรูดขน
หญ้าใบมะกรูดขน ( Ostenf.) เป็นหญ้าทะเลในวงศ์ Hydrocharitaceae ใบแบน บาง รูปไข่ ขอบใบมีรอยหยักและมีขนบนผิวใบทั้ง 2 ด้าน เส้นใบที่เป็นเส้นขวางใบมีไม่เกิน 8 คู่ มีดอกเพศผู้และดอกเพศเมียเจริญบนแขนงของต้นเดียวกัน (monoecious) โดยมีกาบดอกหุ้มดอกทั้ง 2 ไว้ด้วยกัน หญ้าใบมะกรูดขนพบในน้ำที่มีระดับความลึก 6 -36 เมตร พบในเขตร้อนของมหาสมุทรอินเดียและมหาสมุทรแปซิฟิก มหาสมุทรแอตแลนติกฝั่งตะวันตก พบในน้ำกร่อยได้ด้วยเป็นอาหารของปลาและสัตว์ไม่มีกระดูกสันหลังในทะเลหลายชนิด หญ้าใบมะกรูดขนถูกรายงานพบเป็นหญ้าทะเลชนิดใหม่ (new species) และเป็นหญ้าทะเลชนิดแรกที่มีการรายงานพบในประเทศไทยเมื่อปี ค.ศ. 1902 จากเกาะกระดาด จ.ตราด
นอกจากนี้มีการรายงานพบว่าหญ้าใบมะกรูดขนบริเวณปากน้ำละแม จ.ชุมพร มีการเปลี่ยนแปลงประชากรตามฤดูกาล โดยในช่วงฤดูมรสุมประชากรของหญ้าใบมะกรูดขนจะลดลงอันเนื่องจากคลื่นลมที่รุนแรง ในขณะที่ในช่วงฤดูร้อนจะมีประชากรหนาแน่น และพบการออกดอกและผลจำนวนมาก
หญ้าตะกานน้ำเค็ม
หญ้าตะกานน้ำเค็ม (; ) เป็นพืชน้ำชนิดหนึ่งซึ่งไม่จัดเป็นพืชในทะเลแต่จัดเป็นพืชน้ำจืดที่ทนเค็ม เป็นพืชฤดูเดียวหรือหลายฤดู ลำต้นแบบไรโซมทอดยาวไปตามพื้น แขนงตั้งตรง ใบแบนยาว ปลายแหลม ขอบใบจักเป็นฟันเลื่อย ออกดอกเป็นช่อ ช่อดอกมีกาบหุ้ม มีดอกย่อย 4-8 ดอก ผลแบบดรุบขนาดเล็ก แพร่กระจายไปตามน้ำ หรือโดยสิ่งมีชีวิตที่มากินเป็นอาหาร ไม่ชอบเจริญในน้ำขุ่นหรือมีออกซิเจนต่ำ พบในบ่อน้ำกร่อยหรือบ่อเลี้ยงปลา
แม่น้ำจอร์แดน
แม่น้ำจอร์แดน (ฮิบรู: נהר הירדן "Nehar haYarden", "Nahr al-Urdun") เป็นแม่น้ำในภูมิภาคเอเชียตะวันตก มีความยาวทั้งสิ้น 251 กิโลเมตร ไหลลงสู่ทะเลเดดซี ปัจจุบันถือเป็นพรมแดนธรรมชาติระหว่างอิสราเอลกับจอร์แดน
ในความเชื่อของชาวคริสเตียนเชื่อว่าพระเยซูได้รับเข้าพิธีล้างจากนักบุญยอห์น แบปติสต์ ที่แม่น้ำแห่งนี้ อีกทั้งชื่อของราชอาณาจักรฮัชไมต์จอร์แดนก็มาจากชื่อแม่น้ำสายนี้เช่นกัน
วงศ์ลิงใหญ่
ลิงใหญ่ หรือ โฮมินิด () เป็นวงศ์หนึ่งในทางอนุกรมวิธานของสัตว์เลี้ยงลูกด้วยนมในอันดับวานร (Primates) จำพวกเอป หรือลิงไม่มีหาง ใช้ชื่อวิทยาศาสตร์ว่า Hominidae
ซึ่งในปัจจุบันนี้มีดำรงเผ่าพันธุ์อยู่เพียง 4 สกุล คือ "Pan", "Gorilla", "Homo" และ"Pongo"
ลักษณะสำคัญของวงศ์นี้ คือ มีฟันเขี้ยวขนาดเล็กและอยู่ในระดับเดียวกับฟันอื่น ๆ เดินด้วยขาหลัง 2 ขา เนื่องจากเปลี่ยนวิถีชีวิตจากบนต้นไม้มาสู่พื้นดิน เดิมเคยเชื่อว่าในวงศ์นี้ ประกอบไปด้วยสกุล 3 สกุล คือ "Ramapithecus", "Australopithecus" และ "Homo" แต่จากการศึกษาเพิ่มเติมพบว่า "Ramapithecus" มีลักษณะคล้ายลิงอุรังอุตังมากกว่า "Australopithecus" และ"Homo" จึงจัดให้อยู่ในวงศ์ย่อย Ponginae ของลิงอุรังอุตัง
ในวงศ์นี้ ชนิดที่ทราบว่าสูญพันธุ์ไปแล้วจำนวนหนึ่งถูกจัดกลุ่มกับมนุษย์ในวงศ์ย่อย Homininae ส่วนชนิดอื่น ๆ ถูกจัดในวงศ์ย่อย Ponginae กับลิงอุรังอุตัง บรรพบุรุษร่วมกันหลังสุดของลิงใหญ่เคยมีชีวิตอยู่เมื่อประมาณ 14 ล้านปีก่อน เมื่อบรรพบุรุษของลิงอุรังอุตังวิวัฒนามาจากบรรพบุรุษของอีก 3 ชนิดที่เหลือ บรรพบุรุษของวงศ์ลิงใหญ่ได้วิวัฒนาแยกทางจากวงศ์ Hylobatidae หรือ ชะนี แล้วก่อนหน้านั้น อาจเป็นเมื่อ 15-20 ล้านปีก่อน
นักวิทยาศาสตร์มีความเห็นไม่ตรงกันในการการจำแนกชั้นของสัตว์ในวงศ์ลิงใหญ่ 
แผนผังด้านล่างแสดงการจำแนกชั้น"แบบหนึ่ง"ของไพรเมต/วงศ์ลิงใหญ่ที่ยังมีชีวิตอยู่ เป็นการจำแนกชั้นที่ให้ความสำคัญกับความใกล้เคียงกันทางกรรมพันธุ์ของมนุษย์และลิงชิมแปนซี
โดยมีชื่อตามอนุกรมวิธาน 
ส่วนการจำแนกชั้นมีดังต่อไปนี้ มีการรวมเอาสายพันธุ์มนุษย์ที่สูญพันธุ์ไว้ด้วย ชื่อแรกเป็นชื่อตามอนุกรมวิธาน ชื่อในวงเล็บเป็นชื่อทั่วไป
โพทะเล
"สำหรับอำเภอที่จังหวัดพิจิตร ดูที่: อำเภอโพทะเล"
โพทะเล ( ; ชื่อสามัญ: Portia Tree) เป็นชนิดของไม้ดอกในตระกูล Malvaceae เป็นต้นไม้ขนาดเล็กหรือไม้พุ่ม โพทะเล เป็นพืชในสกุลเดียวกับปอทะเลและมีลักษณะคล้ายคลึงกัน แหล่งอาศัยเป็นแบบเดียวกัน ดอกสีเหลือง บานตอนเช้า แก่แล้วเปลี่ยนเป็นสีแดงเช่นกัน แต่ดอกโพทะเลไม่มีวงกลมสีแดงภายในดอกแบบเดียวกับปอทะเล ใบเป็นรูปหัวใจคล้ายใบโพธิ์ ใต้ใบมีขนอ่อนปกคลุมทำให้น้ำระเหยออกจากใบได้ช้า ผลกลม เมื่อแก่เต็มที่เป็นผลแห้ง กลีบเลี้ยงรูปถ้วยติดอยู่ที่ขั้วผล
ชื่อสามัญของโพทะเลในภาษาต่างๆ ได้แก่ Indian Tulip Tree, Pacific Rosewood, Seaside Mahoe (ใน ฟลอริดา), เบิฮ์สมุทร (បើស​សមុទ្រ) หรือ เจฺรยสมุทร (ជ្រៃ​សមុទ្រ) (ภาษาเขมร), Surina Suriya (ภาษาสิงหล), เบอบารู หรือ บารู บารู (ภาษามลายู), Milo หรือ Miro (ภาษาในกลุ่มโพลีเนเซียหลายภาษา), Makoi (ภาษาราปานุย), Gangaraavi (ภาษาเตลูกู), ปูวรสุ: பூவரசு (ภาษาทมิฬ), ปูวรสุ: പൂവരശ്‌ (ภาษามาลายาลัม), PakuR (ภาษาเบงกาลี) และ Plaksa (ภาษาสันสกฤต)
ไม้โพทะเลนำมาทำเครื่องเรือน เนื้อไม้ของโพทะเลเป็นสีน้ำตาลอมแดงจนถึงสีชอกโกแลตเข้ม มีความถ่วงจำเพาะ 0.55 to 0.89 ใช้ทำทาวิล เครื่องดนตรีในเอเชียใต้ ในฮาวาย นิยมนำไม้โพทะเลไปใช้ในงานช่างไม้ ในตาฮีตีใช้ทำกลองแบบพื้นบ้าน เปลือกใช้ทำเชือก ใบใช้รักษาแผล ยางเมื่อเข้าตาทำให้ระคายเคืองละตาบอดได้
จิกเล
จิกเล หรือ จิกทะเล (; เป็นสายพันธุ์ของ "Barringtonia" พื้นเมืองที่อยู่อาศัยป่าชายเลนบนชายฝั่งในเขตร้อนชื้นและหมู่เกาะในมหาสมุทรอินเดียและมหาสมุทรแปซิฟิกตะวันตก จากแซนซิบาร์ทางทิศตะวันออกไปจนถึงไต้หวัน, ฟิลิปปินส์, ฟิจิ, นิวแคลิโดเนีย, หมู่เกาะคุก, วาลลิสและฟุตูนา และเฟรนช์โปลินีเซีย มักปลูกตามถนนเพื่อการตกแต่งและร่มเงาในบางส่วนของอินเดีย
จิกเลเป็นต้นไม้ใหญ่ สูงราว 20 เมตร ใบขนาดใหญ่ มันวาว มีความหนา ป้องกันการสูญเสียน้ำ ดอกขนาดใหญ่ สีขาว เกสรตัวผู้เป็นพู่ยาวเห็นได้ชัดเจน สีขาว ปลายชมพู ดอกมีกลิ่นหอมแรง บานตอนค่ำและโรยตอนเช้า ผสมเกสรด้วยผีเสื้อกลางคืนและค้างคาว ผลขนาดใหญ่ ทรงคล้ายลูกข่าง มีกากเหนียวหุ้มทำให้ลอยน้ำได้ดีคล้ายผลมะพร้าว
ในเมล็ดและลำต้นมีสารซาโปนิน ใช้ทำยาเบื่อปลาและยานอนหลับ
จิกเลเป็นทั้งพันธุ์ไม้มงคลพระราชทานและดอกไม้ประจำจังหวัดสมุทรสงคราม
ตู้ ปณ.ข่าว 3
ตู้ ป.ณ. ข่าว 3 ช่อง 28 เป็นรายการโทรทัศน์ ประเภทเล่าข่าวและเหตุการณ์ปัจจุบัน เป็นการร้องทุกข์เรื่องราวต่างๆ และเป็นกระบอกเสียงประชาชนของคนไทย ให้สังคมไทยได้รับรู้ ออกอากาศทุกวันจันทร์ถึงวันศุกร์ เวลา 14.55 - 15.25 น. ทางช่อง3SD (ช่อง 28) และ ท่านสามารถรับฟังทุกวันจันทร์ถึงวันศุกร์ ทาง วิทยุครอบครัวข่าว
โคโนสุเกะ โตมิยามา
โคโนสุเกะ โตมิยามา (Konosuke Tomiyama) นักมวยสากลชาวญี่ปุ่น เกิดเมื่อ 17 เมษายน พ.ศ. 2526 ที่เมืองชิบะ ประเทศญี่ปุ่น สถิติการชก 22 ครั้ง ชนะ 19 (น็อค 6) แพ้ 3
การแบ่งประเภทสนามฟุตบอลของยูฟ่า
การแบ่งประเภทสนามฟุตบอลของยูฟ่า () เป็นการแบ่งประเภทสนามฟุตบอลโดยการวางข้อกำหนดระบบโครงสร้างพื้นฐานสนามกีฬาของยูฟ่า โดยแบ่งเป็นประเภท 1, 2, 3, หรือ 4 (เปลี่ยนชื่อมาจากอีลิต) จากลำดับต่ำไปสูง การแบ่งประเภทนี้แทนวิธีการเดิมที่แบ่งจากหนึ่งดาวไปห้าดาวในปี ค.ศ. 2006 สำหรับสนามที่จัดแข่งขันรอบเพลย์ออฟในรอบแบ่งกลุ่มของยูฟ่าแชมเปียนส์ลีกหรือการแข่งขันอื่นที่สำคัญ จะต้องเป็นสนามกีฬาประเภท 4 รวมถึงเกมสำคัญในยูฟ่ายูโรปาลีกหรือฟุตบอลชิงแชมป์แห่งชาติยุโรป
โจว ไห่เม่ย
โจว ไห่เม่ย (, พินอิน: Zhōu Hǎimèi) หรือในชื่อภาษาอังกฤษ แคที โจว (Kathy Chow) นักแสดงหญิงชื่อดังชาวฮ่องกง ที่อดีตเคยมีชื่อเสียงโด่งดังเป็นอย่างมากในระดับเอเชีย ในช่วงปลายทศวรรษ 1980 ถึง ต้นทศวรรษ 1990 (พ.ศ. 2532-2536) อีกทั้งยังเป็นเจ้าของฉายา ""ชารอน สโตนแห่งเอเชีย"" อีกด้วย
โจว ไห่เม่ย จบมัธยมปลาย
โจว ไห่เม่ย เกิดที่ฮ่องกง เริ่มเข้าสู่วงการจากการประกวดนางงามฮ่องกงเมื่อปีพ.ศ. 2528 แต่เธอไม่ติด 15 คนสุดท้าย แต่โชคเข้าข้างเธอเพราะเธอได้เข้าสู่โรงเรียนการแสดงของทีวีบี และมีผลงานแสดงเรื่องแรก คือ ขุนศึกตระกูลหยาง (The Yang's Saga ) ตามด้วย สายเลือดทรนง (The Feud of Two Brothers) ในปีพ.ศ. 2529, เจ้าแม่ฮ่องกง และ ค่าของคน (The Price of Growing Up) แต่ในช่วงที่เธอได้รับความนิยมสูงสุดจากมาจากเรื่อง คู่แค้นสายโลหิต (Looking Back in Anger) ในปีพ.ศ. 2532 ส่งผลให้เธอเป็นนางเอกเบอร์หนึ่งของทีวีบี โดยทันที เธอมีชื่อเสียงเป็นอย่างมากในช่วงปีค.ศ. 1989-1993 (พ.ศ. 2532-2536) และมีผลงานต่อเนื่องจนถึงปีพ.ศ. 2536 หลังจากปี พ.ศ. 2536 ชื่อเสียงของเธอก็เริ่มลดน้อยลง และจากนั้นจึงหันเข้าสู่วงการภาพยนตร์ ร้องเพลง และไปแสดงภาพยนตร์ในไต้หวัน และญี่ปุ่น
ปัจจุบันเธอมีผลงานแสดงน้อยลง เนื่องจากปัญหาเรื่องสุขภาพ
จาง ม่านอวี้
จาง ม่านอวี้ (張曼玉, Zhāng Mànyù) หรือ แมกกี จาง (Maggie Cheung) เป็นนักแสดงหญิงชาวฮ่องกงที่ชื่อเสียงโด่งดังและมากความสามารถคนหนึ่งของวงการบันเทิงฮ่องกง เธอมีชื่อเสียงเป็นที่รู้จักในระดับนานาชาติ และมีผลงานในระดับนานาชาติหลายเรื่อง 
เธอมีผลงานการแสดงมากกว่า 70 เรื่องนับตั้งแต่ปี 1983 อีกทั้งยังเป็นนักแสดงหญิงชาวเอเชียคนแรกที่ได้รับรางวัลนักแสดงหญิงยอดเยี่ยม จากเทศกาลภาพยนตร์เมืองคานส์ จากเรื่อง "Clean" (2004) กำกับโดย โอลิเวียร์ อาซซายาส อดีตสามีชาวฝรั่งเศส
จาง ม่านอวี้ เริ่มเข้าวงการจากการประกวดนางงามฮ่องกงในปี 1983 ได้ตำแหน่งรองอันดับหนึ่ง และขวัญใจช่างภาพ หลังจบโรงเรียน St. Paul Convent เซนต์พอล คอนเวนต์ และเป็นตัวแทนเข้าประกวดมิสเวิลด์ในปีนั้น จากนั้นได้มีผลงานแสดงภาพยนตร์ในบทตัวประกอบ โดยรับบทเป็น "อาเมย์" แฟนสาวของกูกู๋ ตัวเอกในภาพยนตร์ชุด วิ่งสู้ฟัด (A Police Story) ของเฉินหลง ถึง 3 ภาค เธอเริ่มมีชื่อเสียงจากเรื่อง "As Tears Go By" (ทะลุกลางอก) ของหว่อง คาไว ในปี 1988
ผลงานที่ทำให้เธอมีชื่อเสียงในต่างประเทศ ได้แก่เรื่อง "Centre Stage" (1992), "Chinese Box" (1997) "In the Mood for Love" (2000), "Hero" (2002), "2046" (2004) และ "Clean" (2004) ส่วนหนึ่งเป็นเพราะเธอสามารถพูดได้ทั้งภาษากวางตุ้ง ภาษาจีนกลาง ภาษาอังกฤษ และภาษาฝรั่งเศส
ครั้งหนึ่ง จางม่านอวี้ เคยให้สัมภาษณ์ถึงบทบาทการแสดงในหนัง 2 เรื่องที่เคยส่งให้เธอคว้ารางวัลมาแล้ว ว่าอันที่จริงแล้วเธอเองไม่ได้เป็นตัวเลือกแรกในหนังทั้ง 2 เรื่องนั้นด้วยซ้ำ 
โดยครั้งหนึ่งซูเปอร์สตาร์ผู้ล่วงลับ เหมยเยี่ยฟาง ต้องถอนตัวจากหนัง Center Stage (สตรีที่โลกแกล้งให้แพงน้ำตา) เพราะไม่สามารถเดินทางไปทำงานที่จีนแผ่นดินใหญ่ได้ เธอจึงได้สวมบทแทน ต่อมาก็ได้แสดงใน Comrades, Almost A Love Story (เถียน มี มี่ 3650 วันรักเธอคนเดียว) หนังที่ประสบความสำเร็จมากมาย เพราะ หวังเฟย ปฏิเสธข้อเสนอในหนังเรื่องนี้อีก
"ถ้าฉันไม่ได้แสดงใน Center Stage เส้นทางต่าง ๆ ก็คงเปลี่ยนแปลงไปเลย ตอน Comrades, Almost A Love Story ก็เหมือนกันเพราะ หวังเฟย ปฏิเสธบทนี้ไป ปีเตอร์ ชาน เลยก็เลยยื่นข้อเสนอให้ฉันแทน กลายเป็นว่าฉันมักจะได้รางวัล เวลารับบทที่ต้องแสดงแทนใครอยู่เสมอค่ะ"
พงศ์ประยูร ราชอาภัย
พงศ์ประยูร ราชอาภัย ชื่อเล่น พงศ์ เป็นนักแสดงชาวไทย ที่มีผลงานแสดงละครโทรทัศน์สังกัดช่อง 7 และเป็นอดีตผู้สมัครรับเลือกตั้งสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ และเป็นอดีตกรรมการบริหารพรรคประชาธิปัตย์
พงศ์ประยูร ราชอาภัย เกิดเมื่อวันที่ 30 เมษายน พ.ศ. 2496 ที่อำเภอเมือง จังหวัดเชียงใหม่ จบการศึกษาระดับปริญญาตรี เกษตรศาสตรบัณฑิต จากคณะเกษตรศาสตร์ มหาวิทยาลัยเชียงใหม่ เมื่อปี พ.ศ. 2519
ด้านชีวิตครอบครัว สมรสกับนางสาลิกา ราชอาภัย มีบุตรชายคนหนึ่งเป็นนักกีฬาลีลาศทีมชาติไทย คือ ปวัตน์พงศ์ ราชอาภัย
พงศ์ประยูร ราชอาภัย เคยทำงานเป็นผู้จัดการบริษัทประกันชีวิต และเป็นนักแสดงละครโทรทัศน์ มีผลงานการแสดงหลายเรื่อง อาทิ พงศ์ประยูร ราชอาภัย เคยลงรับสมัครเลือกตั้งสมาชิกสภาผู้แทนราษฎร (ส.ส.) ในการเลือกตั้งสมาชิกสภาผู้แทนราษฎรในประเทศไทย พ.ศ. 2544 เขต 5 จังหวัดเชียงใหม่ สังกัดพรรคประชาธิปัตย์ ซึ่งเป็นพื้นที่บ้านเกิดของพันตำรวจโท ทักษิณ ชินวัตร หัวหน้าพรรคไทยรักไทย แต่ไม่ได้รับการเลือกตั้ง ซึ่งในการเลือกตั้งครั้งนั้นพงษ์ประยูร ได้รับคะแนนถึง 26,911 คะแนน เป็นลำดับที่ 2 มากกว่าเจ้าธวัชวงศ์ ณ เชียงใหม่ เจ้าของพื้นที่เดิม ต่อมาในปี พ.ศ. 2546 ได้รับแต่งตั้งเป็นกรรมการบริหารพรรคประชาธิปัตย์
ในการเลือกตั้ง พ.ศ. 2548 พงศ์ประยูร ได้ลงสมัครรับเลือกตั้งในพื้นที่เดิม และสังกัดพรรคประชาธิปัตย์เช่นเดิม โดยการสนับสนุนของเจ้าธวัชวงศ์ ณ เชียงใหม่ แต่ก็ไม่ได้รับเลือกตั้ง หลังจากนั้นเขาก็ไม่ได้ลงสมัครรับเลือกตั้งอีกเลย แต่ยังมีส่วนสนับสนุนในการช่วยนางกิ่งกาญจน์ ณ เชียงใหม่ หาเสียงในการเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2555 ในนามพรรคประชาธิปัตย์
พระนางว็อนซ็อง
สมเด็จจักรพรรดินีวอนซอง ตระกูล คิม (,?-1028) เป็นพระมเหสีของ พระเจ้าฮย็อนจง และเป็นพระราชมารดาของพระราชาถึง 2 พระองค์คือ พระเจ้าทอกจง และ พระเจ้าจองจงที่ 2
พระมเหสีวอนซอง ประสูติเมื่อใดไม่มีหลักฐานเป็นธิดาคนโตของ คิมอึนบู เจ้าเมืองเล็กๆแห่งหนึ่งซึ่งพระเจ้าฮย็อนจงมาพำนักหนีภัยสงครามกับต้าเหลียวต่อมาคิมอึนบูได้นำธิดาทั้ง 3 คนมาปรนิบัติและถวายตัวต่อพระเจ้าฮย็อนจงพระองค์จึงรับธิดาทั้ง 3 ของคิมอึนบูเป็นพระมเหสีเมื่อพระเจ้าฮย็อนจงเสด็จกลับถึงเมืองหลวงจึงโปรดให้ราชเลขาประกาศแต่งตั้งให้คิมอึนบูพระสัสสุระ (พ่อตา) เข้ามารับรับราชการเป็นรองมหาเสนาบดีต่อมาพระมเหสีวอนซองมีพระโอรสให้พระเจ้าฮย็อนจงถึง 2 พระองค์
พระมเหสีวอนซอง สิ้นพระชนม์เมื่อปี ค.ศ. 1028
รักสุดท้ายป้ายหน้า
รักสุดท้ายป้ายหน้า เป็นภาพยนตร์ไทยแนวโรแมนติก - คอมเมดี้เข้าฉายในโรงภาพยนตร์วันที่ 26 มกราคม พ.ศ. 2555 กำกับโดย กิรติ นาคอินทนนท์
ชนิสา สาวออฟฟิศอายุ 25 ปี ที่ไม่เคยจะรักใครจริง ๆ จัง ๆ ได้สักที ไม่ใช่ว่าสาไม่รักใครแต่เป็นเพราะสายังยึดมั่นกับ "รักครั้งแรก" ที่มีต่อ พี่โอม รุ่นพี่ที่แอบรักมาตั้งแต่สมัยเรียนประถมจนถึงมัธยม แต่พี่โอมกลายเป็นแฟนกับ พี่แพม โดยที่สาไม่ทันจะได้สารภาพรักเสียด้วยซ้ำ กระนั้นสาก็ไม่เคยลืมพี่โอมได้เลย จนกระทั่งโชคชะตาส่งพี่โอมกลับเข้ามาในชีวิตของสาอีกครั้ง และในครั้งนี้ พี่โอมบอกกับสาตรง ๆ ว่าเขามีความสุขมากที่ได้พบกับสาอีก แน่นอนว่าความหวังในรักแรกที่ริบหรี่กลับมาโชติช่วงชัชวาลสว่างไสวอีกครั้ง "แฟนคนแรกมาแล้ว อีกไม่นานจูบแรกก็จะมาถึง"
ขณะที่สากำลังฝันหวานถึงความสัมพันธ์ของเธอกับโอมอยู่บนรถเมล์ ตอนนั้นเอง รถคันข้าง ๆ เกิดอุบัติเหตุ สาชะโงกไปดูเหตุการณ์นั้น และเมื่อหันหน้ากลับมาปากของสาก็ไปกระทบเข้ากับปากของเด็กมัธยมเมื่อวานซืน
จบกัน!!!...จูบแรกของสา
นี่คือการก้าวเข้ามาของ เบส เด็กนักเรียนม.6 เมื่อวานซืน โชคชะตาไม่พาเบสเข้ามาเปล่า ๆ แต่เบสมาพร้อมข่าวร้ายที่ว่าพี่โอมยังคงเป็นแฟนกับพี่แพม สาเสียใจมาก และความเสียใจนั้นทำให้สากับเบสได้ใกล้ชิดกัน ความรักที่เกิดขึ้นระหว่างสาวออฟฟิศกับเด็กมัธยม จะเป็นไปได้หรือไม่... แล้วเราจะได้รู้ว่า ความรักทำให้เรารู้สึกเด็กลง หรือเป็นผู้ใหญ่ขึ้นกันแน่
เดอะฟิวเจอร์เฮดส์
เดอะฟิวเจอร์เฮดส์ () เป็นวงโพสต์-พังก์อังกฤษจากซันเดอร์แลนด์ ประกอบด้วยสมาชิกคือ โรส มิลลาร์ด (ร้องและกีตาร์), แบร์รี ไฮด์ (ร้องและกีตาร์), เดวิด "แจฟฟ์" เครก (กีตาร์เบส) และเดฟ ไฮด์ (กลอง) ชื่อของวงมาจากชื่ออัลบั้มของวงเดอะเฟลมมิงลิปส์ ชุด "Hit to Death in the Future Head"
545 ปีก่อนคริสตกาล
1 ปี ก่อนพุทธศักราช ใกล้เคียงกับ ก่อน ค.ศ. 545
544 ปีก่อนคริสตกาล
0 ปี ก่อนพุทธศักราช ใกล้เคียงกับ ก่อน ค.ศ. 544
พวงร้อย
พวงร้อย () เป็นกุหลาบชนิดหนึ่ง มีถิ่นกำเนิดในภาคกลางและภาคตะวันตกของสาธารณรัฐประชาชนจีน ในมณฑลกานซู, มณฑลกุ้ยโจว, มณฑลเหอหนาน, มณฑลหูเป่ย์, มณฑลเจียงซู, มณฑลเสฉวน, และมณฑลยูนนาน พบบนภูเขาที่ความสูง 500–2,200 เมตร
พวงร้อยเป็นไม้เลื้อยเถาเนื้อแข็งทรงพุ่ม โตเร็ว สูงได้ถึง 6 เมตร ไม่มีหนาม หรือมีหนามขนาดเล็กยาว 5 มม. โดยเฉพาะบนหน่อหรือส่วนยอด เป็นไม้ไม่ผลัดใบ ใบยาว 4–6 ซม. มีใบย่อยสามถึงห้าใบ (อาจถึงเจ็ดใบ) ใบย่อยยาว 2–5 ซม. ขอบใบหยัก ดอกมีขนาดเล็ก มีเส้นผ่านศูนย์กลาง 1.5-2.5 ซม. มีสีขาวหรือเหลืองอ่อน
มีสองพันธุ์:
กุหลาบชนิดนี้ได้รับการตั้งชื่อตามเลดี้แบ็งส์ (Lady Banks) ภรรยาของเซอร์ โจเซ็ป แบ็งส์ นักพฤษศาสตร์ชื่อดัง
ทะเลกรีนแลนด์
ทะเลกรีนแลนด์ เป็นบริเวณผืนน้ำทางตอนเหนือของมหาสมุทรแอตแลนติก นับเป็นส่วนหนึ่งของมหาสมุทรอาร์กติก แต่บางครั้งก็จัดรวมเข้าเป็นส่วนหนึ่งของมหาสมุทรแอตแลนติก แต่ในทางสมุทรศาสตร์จัดให้ทะเลกรีนแลนด์เป็นส่วนหนึ่งของทะเลนอร์ดิกรวมกับทะเลนอร์เวย์และทะเลไอซ์แลนด์
ทะเลกรีนแลนด์มีอาณาเขตติดต่อกับเกาะกรีนแลนด์ทางทิศตะวันตก หมู่เกาะสฟาลบาร์ทางทิศตะวันออก ช่องแคบแฟรมและมหาสมุทรอาร์กติกทางทิศเหนือ ทะเลนอร์เวย์และไอซ์แลนด์ทางทิศใต้
สตาร์ วอร์ส เอพพิโซด 1 (พินบอล)
สตาร์ วอร์ส เอพพิโซด 1 () เป็นเกมพินบอล ค.ศ. 1999 ที่ได้รับการเปิดตัวโดย บริษัทวิลเลียมส์ และเป็นเครื่องพินบอลชุดที่สอง (และชุดสุดท้าย) ที่ใช้ระบบฮาร์ทแวร์แพลตฟอร์มพินบอล 2000 เกมพินบอลนี้อิงจากภาพยนตร์ "สตาร์ วอร์ส" ภาค ""
เกมชุดนี้ยังเป็นส่วนจากการแปลงมาจากเกม รีเวนจ์ฟอร์มมาร์ส ซึ่งรวมถึง เพลย์ฟิลด์ สตาร์ วอร์ส เอพพิโซด 1, เกมรอม, คู่มือ, รูปลอกข้างตู้, ระบบและเครื่องแทง
เป้าหมายของเกมคือการกลายเป็นเจไดสปีริท ที่เข้าถึงสปีริทเลเวล 1 ที่ต้องสู้ผ่านเลเวล ยูธ, ไนท์ และมาสเตอร์ การต่อสู้กับ ดาร์ธ มอล ด้วยดาบแสงในแต่ละเลเวล เพื่อให้ได้ต่อสู้กันตัวต่อตัวต้องสะกดให้ได้คำว่า "J-E-D-I" โดยชนะโหมดต่างๆ ซึ่งเริ่มต้นที่โฮโลโปรเจกต์เตอร์หรือการได้รับการสุ่มตัวอักษรผ่านวิธีการอื่นที่แตกต่างกัน
มัลติบอลจะเริ่มต้นด้วยการวางลูกในแต่ละจานรอง (ตลาดของโมส เอสป้า และร้านขยะวัตโต้) หากมีผู้เล่นมากกว่าหนึ่งคน ย่อมเป็นไปได้ที่จะทำการขโมยมัลติบอลของผู้เล่นอื่น
รูปแบบสำหรับแจ็คพ็อท:
หลังจากเสียไปสองลูกจากที่มีอยู่สามลูก ระบบมัลติบอลจะสิ้นสุดลง และจานรองจะสู่ความมืด เพื่อให้แสงจานรองกลับมาสว่างอีกครั้งจำเป็นต้องทำฮิทจานรองหนึ่งครั้งในแต่ละมัลติบอลเมื่อทำการเริ่ม ดังนั้นเพื่อล็อคลูกในร้านขยะสำหรับมัลติบอลลูกที่สอง หนึ่งในความต้องการแรกคือการทำฮิทที่ร้านขยะ หรือที่ตลาดอย่างใดอย่างหนึ่งเสียก่อน
บลูสกาย สตูดิโอส์
บลูสกาย สตูดิโอส์ เป็นสตูดิโอส์สร้างภาพยนตร์การ์ตูนอเมริกันจากคอมพิวเตอร์แอนิเมชัน เชี่ยวชาญด้านความละเอียดสูง ตั้งอยู่ที่เมืองกรีนวิช รัฐคอนเนตทิคัตสหรัฐอเมริกา ปัจจุบันเป็นส่วนหนึ่งของบริษัททเวนตีท์เซนจูรีฟอกซ์
บลูสกาย สตูดิโอส์ ก่อตั้งขึ้นเมือกุมภาพันธ์ ค.ศ. 1987 โดย Chris Wedge , Carl Ludwig และเพื่อนร่วมงานอีกทั้ง 4 คน ซึ่งเคยทำงานภาพยนตร์เรื่อง Tron จากดิสนีย์ 
เดือนสิงหาคม ค.ศ. 1997 ทเวนตีท์เซนจูรีฟอกซ์ได้เข้าซื้อกิจการของบลูสกายสตูดิโอส์ แล้วสร้างภาพยนตร์ที่ต้องใช้ซอฟต์แวร์เอฟเฟ็คในการผลิต ได้แก่เรื่อง ดิ เอ็กซ์-ไฟล์ส (The X-Files) , Blade , Armageddon และ ไททานิค ต่อมา Chris Wedge เริ่มตระหนักถึงความสำเร็จอันยาวไกล เขาจึงเริ่มผลิตภาพยนตร์แอนิเมชันเรื่องสั่นเรื่องแรก มีชื่อมา Bunny แล้วได้รับรางวัล Academy Award สาขาภาพยนตร์แอนิเมชันเรื่องสั่น
บลูสกายเริ่มผลิตภาพยนตร์แอนิเมชั่นเรื่องยาวใน ค.ศ. 2002 คือเรื่อง Ice Age และประสบความสำเร็จทำให้ภาพยนตร์เรื่องนี้ได้รับการเสนอชื่อเข้าชิงรางวัล Academy Award ทำให้บลูสกายได้รับการยอมรับเป็นอีกหนึ่งสตูดิโอส์ที่สร้างภาพยนตร์แอนิเมชันดีที่สุดเหมือนกับ ดรีมเวิร์กสแอนิเมชัน และ พิกซาร์
บลูสกาย สตูดิโอส์ ได้ย้ายสำนักงานจาก White Plains , นิวยอร์ก ไปยังเมืองกรีนวิช รัฐคอนเนตทิคัต เมื่อวันที่ 5 มกราคม ค.ศ. 2009